بە ١٣ وەزیر و نۆ کابینەوە نەیانتوانی کەرتی پەروەردە باش بکەن\n06:26 - 06/11/2019\nبە ١٣ وەزیر و نۆ کابینەوە نەیانتوانی کەرتی پەروەردە باش بکەن\nوەزارەتى پەروەردە لە ساڵى ١٩٩٢دا پێکهێنراوە، لە سەرەتاى دروستبوونیەوە ١٣ وەزیرى گۆڕیوە، جگه له كابینه‌ی سێیه‌م و چواره‌م هه‌موو كابینه‌كان یەک وەزیرى هەبووە. لە کابینەى سێیەمى حکومەتدا، واتە سەردەمى دوو ئیدارەیى، سێ وەزیر وەزارەتەکەیان بەڕێوەبردووە، یەکێک لە هەولێر و دووان لە سلێمانى. لە کابینەى چوارەمیشدا کە ئەویش هەر لە سەردەمى دوو ئیدارەیىدا بوو، سێ وەزیر وەزارەتەکەیان بەڕێوەبردووە یەکێک لە هەولێر و دووان لە سلێمانى.\nلە سەرەتاى نەوەدەکانەوە کەرتى پەروەردە بە دەست چەندین گیروگرفتەوە ناڵاندوویەتى، بە تایبەت لە سەرەتادا کە لە دواى ڕاپەڕینەکەى ١٩٩١وە زۆربەى ناوەندەکانى خوێندن تاڵانکران و زیانى زۆریان پێگەیشت. بەجۆرێک کەڵکى ئەوەیان نەمابوو تیایاندا بخوێنرێت.\nدواى یەکەم هەڵبژاردنى پەرلەمانى کوردستان و پێکهێنانى یەکەم کابینەى حکومەت، وەزارەتى پەروەردە یەکێک بوو لە سەرەکیترین وەزارەتەکان کە هەریەکێک لە حزبەکان بە تایبەت پارتى و یەکێتى هەوڵیان دەدا دەستى بەسەردا بگرن و خۆیان بەڕێوەى ببەن. بەڵام هیچکام لەو وەزیرانەى کە حزب داینابوون، نەیانتوانیوە تەنانەت کێشەى کەمى بیناى خوێندن چارەسەربکەن.\nوەزارەتى پەروەردە لە هەردوو کابینەى یەکەم و دووەمدا لەلایەن یەک کەسەوە بەڕێوەبراوە، دروشمى سەرەکى وەزارەتەکە لە هەردوو کابینەکەدا بریتى بوو له به‌رده‌وامبوونى خوێندن و ئاوه‌دانكردنه‌وه‌ى گونده‌كان و دەستپێکردنەوەى خوێندن تیایاندا.\nدواى ٢٩ ساڵ لە پێکهێنانى، تائێستاشى لەگەڵدابێ وەزارەتى پەروەردە سیستمێکى پەروەردەکردنى گونجاوى بۆ پەروەردەکردنى نەوەى داهاتوو نییە و فەلسەفەیەکى نییە لەسەرى بڕوات.\nلە سەردەمى دوو ئیدارەییشدا دروشمى وەزارەتەکە گۆڕا، بە گرنگیدان نه‌هێشتنى نه‌خوێنده‌واریى. دۆخى پەروەردە بەو شێوەیە مایەوە تا ئەو کاتەى كابینه‌ى پێنجه‌م گۆڕانكارى له سیسته‌مى په‌روه‌رده و پرۆگرامى خوێندندا کرد.\nئەم هەنگاوەى کابینەى پێنجەم هەرچەندە هەنگاوێکى گەورەبوو، بەڵام زۆر دوور بوو لە واقیعى پرۆسەى پەروەردە لە شار و قەزا و ناحیە و گوندەکاندا و پێشتر هیچ ئامادەکارییەکى بۆ نەکرابوو.\nپێنج کابینەى یەک لەدواى یەک بە کێشەیەکى گەورەوە کارەکانى بەڕێکرد، کەمی بیناى خوێندن. هەرچەندە زۆربەى زۆرى بیناکانى ناوەندەکانى خوێندن بە سەرجەم قۆناغەکانیەوە بووبوونە بارەگاى حزبەکان و لەلایەن ئەوانەوە داگیرکرابوون.\nلە کابینەى شەشەمى حکومەتدا هه‌ڵمه‌تى نیشتمانیى بۆ دروستكردنى بیناى قوتابخانه دەستیپێکرد، کابینه‌ى حه‌وته‌میش به (دڵنیایی جۆرى) كردنى خوێندنى كرده دروشمى خۆى.\nزەقترین دروشمى وەزارەتى پەروەردە لە کایبنەى هەشتەمدا بوو کە بریتى بوو لە كارکردن بۆ ئەوەى تا ٢٠٢٠ هه‌موو قوتابخانه‌یه‌ك ببێتە خاوه‌نى بیناى خۆى و یه‌ك ده‌وامى تێدا بکرێت. دواى ٢٩ ساڵ لە پێکهێنانى، تائێستاشى لەگەڵدابێت وەزارەتى پەروەردە سیستمێکى پەروەردەکردنى گونجاوى بۆ پەروەردەکردنى نەوەى داهاتوو نییە.\nگرفتەکان بە ژمارە\nلە هەرێمى کوردستاندا زیاتر لە ملیۆنێک و ٧٠٠ هەزار خوێندکار و قوتابى و زیاتر لە شەش هەزار و ٣٠٠ خوێندنگا و قوتابخانە هەن. لەو ژمارەیە ١٨٩ خوێندنگا و قوتابخانە بینای خۆیان نییە و لە خانووى کرێدان. بێجگە لەوانەش هەزار و ٥٢٤ قوتابخانەى تر لە بیناى دامەزراوەکانى حکومەتدا وەک میوان جێگەیان کراوەتەوە.\nبەهۆى کەمى بیناى خوێندنەوە، دوو دەوامى و سێ دەوامى کێشەى بەردەوامى کەرتى پەروەردەى حکومییە بەجۆرێک زیاتر لە دوو هەزار خوێندنگا و قوتابخانە دوو دەوامیان تێدا دەکرێت و نزیکەى ٢٠٠ خوێندنگا و قوتابخانەش ٣ دەوامیان تێدا دەکرێت.\nلە ساڵى خوێندنى ٢٠١٨-٢٠١٩دا وەزیرى پەروەردە گوتى: پێویستمان بە ١٠٠٠ بیناى نوێیە، ئه‌مساڵ ژماره‌ی ئه‌و قوتابیانەى له پۆلی یه‌كەمی بنه‌ڕه‌تی وه‌رگیراون 160 هه‌زار قوتابین، ته‌نیا بۆ ئه‌وانیش پێویستمان به 420 باڵه‌خانه‌یه.\nبودجەى وەزارەتى پەروەردە\nلە سەرجەم کابینەکانى حکومەتدا بودجەیەکى دیاریکراو بۆ وەزارەتى پەروەردە تەرخان نەکراوە. لە هەردوو یاساى بودجەى ٢٠١٢ و ٢٠١٣دا تەنیا باس لەوە کراوە کە ساڵانە ١٢٠ ملیار دینار بۆ دروستکردنى بیناى خوێندن خەرج دەکرێت. ئەوەش لە کاتێکدایە کە ئەو بڕە پارەیە دەکاتە ٠.٧٩%ى کۆى بودجەى ٢٠١٣ لە دواى ساڵى ٢٠١٣وە حکومەت پرۆژەیاساى بودجەى ڕەوانەى پەرلەمان نەکردووە.\nخوێندنى هاوچەرخ و کێشەکانى پەروەردە\nکاتێک حکومەت بڕیاریدا سییستمى خوێندن بگۆڕێت تاکە هەنگاو کە نابێتى ئەوە بوو پرۆگرامەکەى چاپکرد و بەسەر بیناى کۆن و ڕەحلەى شکاو و پۆلى ٤٠ بۆ ٤٥ کەسیدا دابەشیکرد. واتە حکومەت نە لە ڕووى مادى و نە لە ڕووى مەعنەویەوە هیچ ئامادەکاریی و زەمینەسازییەکى نەکردبوو.\nسیستمە نوێیەکە پێویستى بە کاتى زیاتر بوو بۆ وانە وتنەوە، بەڵام دوو دەوامى و سێ دەوامى ئەو بوارەى نەدا، پێویست بوو ساڵانه 100 قوتابخانه بكرێنەوە، به‌ڵام له 2013وه هیچ قوتابخانه‌یه‌ك نه‌كراوه‌ته‌وه.\nشەش هەزار و ٣٠٠ خوێندنگا و قوتابخانە هەن، لەو ژمارەیە ١٨٩ خوێندنگا و قوتابخانە بینای خۆیان نییە و لە خانووى کرێدان.\nجگە لەو بینا نوێیانەى کە لە پێش قەیرانى دارایى کرابوونەوە هیچ کام لە بینا کۆنەکان بۆ خوێندنى هاوچەرخ و سیستمە سویدییەکە گونجاو نەبوون.\nئەو سیستمە نوێیە بۆ وانە زانستیەکان (فیزیا، کیمیا، بایۆلۆجى) پێویستى بە تاقیگەى زانستیى نوێ و هاوچەرخ هەبوو. بۆ زمانەکانیش (ئینگلیزى و عەرەبى) پێوستى بە تاقیگەى دەنگ هەبوو، بەڵام نەک هەر ئەو تاقیگە هاوچەرخانە لە کەرتى حکومیدا نین تەنانەت له كۆی 6000 قوتابخانه و خوێندنگا 4000یان تاقیگه‌یان بۆ وانه زانستییه‌كان تێدا نییه.\nکەرتى حکومیى و کەرتى تایبەت\nلە پارێزگاکانى هەرێمى کوردستان زیاتر لە ٣٠٠ بیناى خوێندنى تایبەت هەن، بیناکان تایبەتن بە قۆناغەکانى باخچەى ساوایان، بنەڕەتى و ئامادەیى و پەیمانگاى جۆراوجۆر. خوێندنى تایبەت زیاتر لە ٦٠ هەزار خوێندکار و قوتابى هەیە. لە بیناکاندا بڕێکى باش لە پێداویستییەکانى خوێندنى هاوچەرخ تەرخانکراون.\nزۆربەى زۆرى ئەم پێداویستیانەش بەو پارەیە کڕاون کە لە بەرامبەر خوێندندا وەرگیراون، ئەمەش وایکردووە کە بیناى خوێندن لە کەرتى تایبەت زۆربەى تایبەتمەندییەکانى خوێندنى هاوچەرخى تێدا ڕەچاوبکرێت.\nئەوانەى کە لەم کەرتەدا کاردەکەن زۆربەیان خەڵک و بەرپرسانى حزبەکان یان سەرمایەدارەکانن، کە ئامادەنین ئەوەى بۆ خۆیانى دەکەن بۆ کەرتى حکومى بکەن. کەسانى سەرمایەدار و دەوڵەمەند و بەرپرسە حزبى و حکومییەکان و کەمێکیش لە منداڵانى چینى ناوەند لە کەرتى تایبەت دەخوێنن. بەڵام ئەوانى تر کە منداڵى کرێکار و دەستگێڕ و دوکاندار و کەمێکیش لە خەڵکانى دەوڵەمەندن لە کەرتى حکومى و بیناى فەرامۆشکراودا دەخوێنن.\nکەرتى تایبەت لەڕووى پەروەردە و فێرکردنەوە، زۆر لەپێش کەرتى حکومییەوەیە بۆ فێرکردنی قوتابی و گونجاوی شوێنی خوێندن و مامۆستاوە\nئەگەر لەڕووى مەیدانییەوە بەراوردێکى نێوان هەردوو کەرتى حکومى و تایبەت بکەین زۆر جیاوازى بەدی دەکەین. لە پاک و خاوێنى بیناى خوێندن و پۆل بگرە تا دەگاتە بابەتە سەرەکییەکە کە پەروەردە ئینجا فێرکردنە.\nحکومەت لەڕووى خاوێنییەوە زۆربەى ناوەندەکانى خوێندنى فەرامۆش کردووە یان بەرامبەریان کەمتەرخەمە. لەو کاتەوەى دامەزراندن نەماوە هیچ کارگوزارێک دانەمەزراوە، تەنانەت جێى ئەوانەش پڕناکرێتەوە کە خانەنشین دەبن.\nبەڵام لە کەرتى تایبەت ئەگەر خزمه‌تگوزارییه‌كان باش نه‌بن، دایک و باوک منداڵەکانیان دەگوازنەوە و لە شوێنێکى باشتر و بە هەمان بڕە پارە (٢ بۆ ٣ ملیۆن دینار بۆ هەر ساڵێک) منداڵەکانیان دەخەنەوە بەر خوێندن.\nبەرەوپێشچوونى کەرتى خوێندنى تایبەت حکومەتى هاندا چاو لەو کەرتە بکات و هەوڵبدات خوێندنى حکومى لە شێوازى خوێندنى کەرتى تایبەت نزیک بکاتەوە، بۆ ئەو مەبەستە وەزارەتى پەروەردە بۆ ساڵى خوێندنى ٢٠١٥-٢٠١٦ بڕیاریدا لە قۆناغى بنەڕەتیدا وانەکانى بیرکارى و زانستە گشتیەکان بکاتە ئینگلیزى. ئەم سیستمە تا پێکهێنانى کابینەى نۆیەمى حکومەت بە سەرجەم باشى و خراپیەکانیەوە بەردەوام بوو.\nهه‌ڵوه‌شاندنه‌وه‌ی بڕیارێکی وەزارەت\nله ساڵی خوێندنی 2015-2016 وه‌زاره‌تی په‌روه‌رده‌ی حكومه‌تی هه‌رێمی كوردستان بڕیاریدا جگه له خوێندنی زمانی ئینگلیزی، له قۆناغی بنه‌ڕه‌تیدا هه‌ردوو وانه‌كانی بیركاری و زانسته‌كان به زمانی ئینگلیزی بخوێنرێن. هه‌ڵبه‌ت سه‌ره‌تا له چه‌ند قوتابخانه‌یه‌كدا ئه‌و بڕیاره نوێیه جێبه‌جێكرا و مه‌رج و ڕێنمایی تایبه‌ت بۆ وه‌رگرتنی قوتابی له‌و قوتابخانانه‌دا دانران.\nئه‌م هه‌نگاوه‌ی وه‌زاره‌تی په‌روه‌رده چوارچێوه‌یه‌كی وه‌رگرت كه ده‌كرێت بوترێت به تایبه‌تكردنی خوێندن بوو له‌ناو قوتابخانه حكومییه‌كاندا. ته‌نیا جیاوازی له‌گه‌ڵ قوتابخانه ئه‌هلییه‌كاندا ئه‌وه‌بوو كه پاره له كه‌سوكاری قوتابی وه‌رنه‌ده‌گیرا و خوێندن تیایاندا بەخۆڕایی بوو.\nله سه‌ره‌تای ده‌ستبه‌كاربوونی وه‌ك وه‌زیری په‌روه‌رده‌ی كابینه‌ی نوێ له مانگی ئابدا چه‌ند بڕیارێكی ده‌ركرد. یه‌كێك له بڕیاره‌كان هه‌ڵوه‌شاندنه‌وه‌ی پرۆسه‌ی به ئینگلیزیكردنی هه‌ردوو وانه‌ی بیركاری و زانسته‌كان بوو. بڕیاره‌كه به‌جۆرێك ده‌ركرا كه وه‌ك هه‌نگاوێك بۆ په‌راوێزخستنی فێربوونی زمانی ئینگلیزی و كه‌مكردنه‌وه‌ی گرنگییه‌كه‌ی لێكنه‌درێته‌وه و ئاماژه به‌وه‌دراوه، كه بۆ گرنگیدان به خوێندنی زمانی ئینگلیزی، راوێژ و هه‌ماهه‌نگی له‌گه‌ڵ پسپۆرانی بواری زمان له زانكۆكانی كوردستان ده‌كرێت له‌ڕێی وه‌زاره‌تی خوێندنی باڵاوه.\nلێره‌دا پرسیاره‌كه ئه‌وه‌یه‌و بۆچی خوێندنی ئه‌و دوو بابه‌ته به زمانی ئینگلیزی هه‌ڵوه‌شێنرایه‌وه؟\nبه وته‌ی به‌رپرسانی نوێی وه‌زاره‌ت، دوای به‌دواداچوون بۆیان ده‌ركه‌وتووه كه ئه‌و دوو وانه‌یه ته‌نیا به ناو كراونه‌ته ئینگلیزی و له قوتابخانه‌كاندا جگه له ده‌سته‌واژه زانستییه‌كان هه‌موو وانه‌كه هه‌ر به كوردی وتراونه‌ته‌وه.\nباس له‌وه‌ش ده‌كه‌ن كه قوتابی له‌و ڕێیه‌وه نه فێری ئینگلیزی بووه، نه بیركای. واته به ئینگلیزیكردنی ئه‌و دوو وانه‌یه زیانی به ئاستی تێگه‌یشتنی قوتابیان گه‌یاندووه.\nلێره‌شدا سه‌ره‌ڕای ئه‌وه‌ی هه‌نگاوه‌كانی وه‌زیری په‌ره‌وه‌رده‌ی پێشوو به پۆزه‌تیڤ ناوده‌هێنن، به‌ڵام باس له‌وه ده‌كه‌ن كه ئاماده‌كاریی پێویست بۆپرۆسه‌كه نه‌كراوه، له دوو ڕووه‌وه:\nیه‌كه‌م: به‌رپرسانی ئێستای وه‌زاره‌ته‌كه ده‌ڵێن ته‌نانه‌ت بۆ وانه‌ی ئینگلیزیش كادری پێویستیان نییه، چ جای ئه‌وه‌ی كادری پێویستیان هه‌بێ بۆ وتنه‌وه‌ی بیركاری و زانسته‌كان به زمانی ئینگلیزی.\nدووه‌م: ئه‌و خولانه‌ی وه‌زاره‌ت بۆ پێگه‌یاندنی كادر بۆ ئه‌و دوو وانه‌یه كردونیه‌تیه‌وه وه‌ك پێویست نه‌بوون. ماوه‌ی خوله‌كان كه‌مبوون و له 33 كاتژمێر تێپه‌ڕی نه‌كردووه.\nله ئێستادا وه‌زاره‌تی په‌روه‌رده دوای وه‌رگرتنه‌وه‌ی ئه‌نجامه‌كانی ساڵانی ڕابردوو و فیدباكی مامۆستا و قوتابی و خه‌ڵك گه‌یشتووه‌ته ئه‌و بڕوایه‌ی كه خوێندنی ئه‌و دوو وانه‌یه وه‌ك پێشوو لێبكاته‌وه بۆ ئه‌وه‌ش هۆكاری زۆری هه‌یه. یه‌كێك له هۆكاره‌كان ئه‌وه‌یه كه باشترین زمان بۆ فێركردنی ئه‌و دوو وانه‌یه زمانی دایكه. له زۆربه‌ی وڵاته پێشكه‌وتووه‌كان، ئه‌وانه‌ی له‌و دوو وانه‌یه‌دا ئاستی باڵایان وه‌رگرتووه (ژاپۆن، كۆریای باشوور، تایله‌ند و ...) زانسته‌كان و بیركاری به زمانی دایك ده‌وترێنه‌وه.\nزۆرێك ئه‌و بڕیاره‌ی وه‌زاره‌تی په‌روه‌رده له به‌رژه‌وه‌ندی قوتابخانه ئه‌هلیه‌كان لێكده‌ده‌نه‌وه كه خوێندن تیایاندا به زمانی ئینگلیزیه، به‌ڵام وه‌ڵامی وه‌زاره‌ته‌كه ئه‌وه‌یه كه چه‌ند ساڵ نمره‌ی به‌رز له 12ی ئاماده‌ییدا هاتبێت له خوێندنگا حكومیه‌كان بووه نه‌ك ئه‌هلیه‌كان، له‌و خوێندنگایانه بووه كه له‌ناوچه هه‌ژار نشینه‌كان بوون ته‌نانه‌ت خوێندكاره‌كانی توانای گرتنی مامۆستای تایبه‌تیشیان نه‌بووه.\nخوێندنى حکومى لە قۆناغى سەرەتاییدا تا بڵێیت لەو پەڕى باشیدایە، جگە لەو گۆڕانکارییە ناوبەناوەى لە پرۆسەى فێرکردن لەو قۆناغەدا دەکرێت، کە ئەویش هیچ سوچ و تاوانێکى مامۆستا و ئیدارەى تێدا نییە و حکومەت لێی بەرپرسیارە. دەتوانرێت بوترێت کە قۆناغى سەرەتایى باشترین قۆناغەکانى پەروەردە و فێرکردنە لە هەرێمى کوردستان. مامۆستایان لەم قۆناغەدا ئەوەى لەسەر شانیانە لە فێرکردنى نووسین و خوێندنەوە تا دەگاتە پەروەردەکردن بە باشترین شێوە بەجێدەگەیەنن.\nبەڵام هەستیارترین قۆناغ قۆناغى خوێندنى بنەڕەتیە، ئەم قۆناغە زۆرترین کاریگەریى لەسەر قوتابى جێدەهێڵێت، ئەگەر ئەو قوتابیەى لە قۆناغى سەرەتاییەوە بە باشترین شێوە پەروەردەکراوە و فێرکراوە و هاتووەتە بنەڕەتى وەک خۆى مایەوە، ئەوە کارێکى زۆر باشە، ئەگەر وا نەبوو ئەوە ئەو قوتابییە لە هەردوو بوارەکەدا پاشەکشێیەکى ئێجگار زۆر دەکات و دەبێتە کەسێک ئەوەى بەلایەوە گرنگ نەبێت خوێندنەکەیەتى.\nلێرەوە زۆرترین بەرپرسیارێتى دەکەوێتە سەر شانى حکومەت کە گرنگى لەڕادەبەدەر بەو قۆناغە بدات و لە سەرجەم بوارەکاندا دەستى پێوەى بێت و هەرچى پێ بکرێت بۆ پێشخستنى نابێت درێغى لێبکات.\nحکومەت پێویستە پلان و بەرنامەى چڕوپڕ بۆ پەرەپێدان و پێشخستنى خوێندن و هۆیەکانى فێرکردن لەو قۆناغەدا دابنێت، چونکە منداڵ کە دەگاتە قۆناغى ئامادەیى تا ڕادەیەکى باش هەست بەدەوروبەر و ئەو بەرپرسیارێتییە دەکات کە دەکەوێتە سەر شانى و لە قۆناغی بنەڕەتیدا چۆن بووە ئاوا بەردەوام دەبێت.


نان بە كۆلی شێرەوە\nكۆڵبەری كارێكی دژوار و گەلێك مەترسیی مەرگ هێنەری لە كەمینیدایە. هێزەكانی كۆماری ئیسلامیی لەسەر سنوورەكانی كوردستان، كۆلبەران ئەزیەت و ئازار دەدەن، باجیان لێدەستێنن، دەست بەسەر كەلوپەلەكانیاندا دەگرن و هەرجار ناجارێكیش بە مەبەستی پێكهێنانی فەزای ترس و تۆقاندن و نائەمنی ئەیاندەنە بەر دەسترێژ و دەیان كوژن. ئەو كالایانەی كە تاڵان دەكرێن لە لایەن دەڵاڵ و كەسانی سەربەم بەكرێگیراوانەوە لە بازارە سنوورییەكاندا سەرلەنوێ دەفرۆشرێنەوە.\nلە بارودۆخێكدا كە بێكاری لە ئوستانە كوردنشینەكانی ڕۆژئاوای ئێران لەسەروی ٥٠ لەسەدەوەیە و كرێكاران و زەحمەتكێشانی ناوچە سنوورییەكان كەمتر لە هەر شوێنێكی دیكەی ئێران شانسی دۆزینەوەی كاریان هەیە، ژمارەیەكی زۆر لە دانیشتوانی ئەم ناوچانە لە ڕووی ناچارییەوە و لەبەر دابین كردنی لانیكەمێك لە پێداویستی ژیانی مەمرەو مەژیان، ڕوو دەكەنە ئەم جۆرە كارە و گیان لەسەر دەست دادەنێن و بە كوێرە ڕێگا و بە مەیدانەكانی مین و كەمینگا جۆراوجۆرەكاندا بەنێو پایەگا نیزامیەكاندا كە هەركامە و خۆی تێپەڕگەیەكی مەرگە بە دڵەڕاوكێیەك كە وەسف ناكرێ، تێدەپەڕن و بارێكی قوورس كە بە هەزاران ترس و هیواوە چەند كاتژمێرێك بە كۆڵیانەوە گرتووە دەگەیەننە شوێنی خۆی .\nزەمانەتی بەردەوام بوونی ئەم كارە پڕ لە مەترسیەش، بەوەوە گرێدراوە كە توانیبێتیان هەر چۆنێك بۆە، كەلوپەلی خاوەن بار و تاجرەكان بە سڵامەتی بگەیەننە مەقسەد. تەنیا ئەو كاتەیە كە لەبری كارە پڕ لە مەترسی و مەرگبارەكەیان، كرێیەكی كەم وەردەگرن. زۆربەی كات ئەو كۆڵبەرانەی دەكەونە كەمینەوە ناچارن بۆ ڕزگار بوون لە چنگ باجگیرانی ڕژیم لە پایەگا و سەر ڕێگاكان، بەشێك لە داهاتە كەمەكەیان لە بەرانبەر ڕزگار بوونی خۆیان و بارەكەیاندا بدەن بە بەكرێگیراوانی حكومەتی.\nئەگەرچی بە كۆڵدادانی بارێكی قوورس بۆماوەی چەندین كاتژمێر زۆر دژوار و پشوبڕ و پڕ مەترسییە، بەڵام مەترسیدار تر لە گشتیی ڕیسكی تێپەڕبوون بە مەسیری پایەگاكان و ڕوو بەڕوو بوونەوەیە لەگەڵ هێزەكانی سەر سنوری ڕژیمە. ئەمانە كە سەرەكی ترین كاریان ئەزیەت و ئازاردانی خەڵك و بە تایبەت كۆڵبەرەكان و وەرگرتنی باج و تاڵان كردنی كەلوپەلی كاسبكارانی سەرسنوورە، زۆربەی كات بەبێ هیچ بیانوویەك و تەنیا بە ئامانجی مل كەچ كردنی زەحمەتكێشانی كۆڵبەر و بۆ بەرز كردنەوەی نرخی باجگیرییەكانیان، كۆڵبەران و كاسبكارانی سەرسنوور دەدەنە بەر دەسرێژ و دەیانكوژن.\nئەو جەنایەتكارانەی كە دەكرێنە پارێزەری سنوور و لە پایەگا و مەسیری هاتووچۆی كاروانچیاندا جێگیر دەكرێن، دەبێ بەشی كەسانی سەروی خۆشیان بدەن، لە ماوەیەكدا كە خەریكی ئەم كارەن، ساتێك لە جەریمە وەرگرتن و باج ئەستاندن لە كاسبكارانی هەژار و دەستكورتی سەرسنوور و تاڵان كردنیان غافڵ نین. كۆڵبەری بەگشت دژواری و مەترسییەكەوە كە هەیەتی، بۆ خەڵكێك كە هیچ سەرچاوەیەكی بەڕێچونیان نییە، وەك " پیشە" بە حیساب دێت و جەماوەرێكی بەرین لە خەڵكی ناوچەكە پێیەوە خەریكن. زۆری بێكاری و هەژاری، ئەوەی بەسەر خەڵكی ئەم ناوچەیەدا سەپاندەوە كە توێژێكی بەرین لەوان بە ژن و پیاو و پیر و لاوەوە تەنانەت تازەلاوان بەم كارە دژوارەوە خەریك بن. لەنێو خێڵی كۆڵبەراندا، ئەو ژنانە دەبیندرێن كە سەرپەرستی بنەماڵەیان لە ئەستۆیە و چارەیەكیان نەبووە بێجگە لەوەی ئەم كارە سەخت و دژوارە وەك پیشە هەڵبژێرن. لەنێو كۆڵبەرەكاندا تازەلاوی كەمتر لە ١٥ ساڵ و پیرە پیاوی سەرتر لە ٦٥ ساڵیش دەبیندرێن. ژمارەیەكی زۆر لە كاسبكارانی مەرزی و كۆڵبەرانی لاو، ئەو خوێندەوارانەن كە تا ئێستا نەیانتوانیوە كارێك بدۆزنەوە.


كێشەی كورتبینین هەڕەشە لە نیوەی دانیشتووانی زەوی دەكات\n:: PM:03:52:10/10/2021 \nلەبەر هۆكاری جیاواز، بەتایبەتی شێوازی ژیانی ئێستە و زیادبوونی بەكارهێنانی كۆمپیۆتەر و مۆبایل و تەلەفزیۆن و مانەوە بەدیار ئەو شاشانە بۆ ماوەیەكی دوورودرێژ، كێشەكانی چاو زیادیان كردووە، بەتایبەتی كێشەكانی كورتبینین و دووربینین، توێژینەوەیەك پێشبنی دەكات تا 2050 كورتبینین ببێتە هەڕەشە بۆ سەر نیوەی دانیشتووانی زەوی.\nكێشەكە بە شێوەیەكی زۆر لەناو گەنجاندا زیادی كردووە، بەڵام زۆر كەس دركی پێ ناكات\nتوێژینەوەكە كە لە پەیمانگەی توێژینەوەی بینین و چاو لە زانكۆی ئەنگلیا رۆسكینی بەرتانی ئەنجام دراوە، زیاتر سەرنج دەخاتە سەر كاریگەریی شاشەكان بۆ سەر چاوی منداڵ، ئاماژەی كردووە، ئاستی زۆری بەركەوتنی شاشەكان، كێشە و مەترسی كورتبینین بە رێژەی 80% زیاد دەكات، توێژەران دووپاتیان لە وابەستەیی كاتی بەركەوتن و زیادبوونی مەترسی و توندی كورتبینین لای منداڵ و گەنجان كردەوە، ئەوەیش كاتێك كۆمەڵێك لە زانایان ئە بەریتانیا و چین و سەنگاپوور و ئوسترالیا بەشداریان كرد و زیاتر لە سێ هەزار توێژینەوەی پێشوویان شی كردەوە، دەركەوت زۆر بەركەوتنی شاشەی زیرەك، زیاتر لە 30% تووشبوون بە كورتبینین زیاد دەكات. ئەوكاتەیشی بەكارهێنەران كاتێكی زۆر بەو شێوەیە بەسەر دەبەن، رێژەی مەترسییەكە بۆ 80% بەرز دەبێتەوە.\nرۆبەرت بۆرن، مامۆستای پزیشكی چاو لە پەیمانگەی توێژینەوەی بینین و چاو دەڵێت، تا 2050 نیوەی دانیشتوانی زەوی ئەگەری تووشبوونیان بە كێشەی كەمبینین هەیە، كاتێك ئەو كێشە بە شێوەیەكی زۆر زیاد دەكات، بەتایبەتی لەناو گەنجەكاندا، ئەوەیشی دۆخەكە خراپتر كردووە، بەهۆی رێوشوێنەكانی خۆپارێزی لە كۆرۆنا و داخستن و خوێندنی ئۆنلاین، وای كردووە قوتابیان كاتی زیاتر لەبەر ئەو شاشانە بەسەر ببەن، ئەو پزیشكە ئاماژە دەكات كە زۆر كەس درك بەو بابەتە ناكەن و ئەو بابەتە بەكەم وەردەگرن.\nشه‌ربه‌تێك هیوا بۆ تووشبووانی نه‌خۆشی شه‌كره ده‌گه‌ڕێنێته‌وه\nهۆكاری به‌رده‌وامیی ڤایرۆسی كۆرۆنا چییه؟\nچۆن ئەلۆڤێرا بوو بە بەناوبانگترین پێکهاتەی جوانکاری؟\nزانست دەیسەلمێنێ بڕینی نینۆك لە شەودا باش نییە\nسەرۆكی فایزەر پێشبینی دەكات ژیان بۆ سروستی خۆی بگەڕێتەوە


مردن لە زەمەنی كۆرۆنادا\nد. یەحیا عومەر ڕێشاوی\nبەراستی هەستێكی سەیر رووت تێدەكات، كاتێك لەمرۆژانەدا هەواڵی مەرگی كەسانێكی نزیكت پێدەگات، كەسانێك بریاربوو یەكەم كەس بیت ئامادەی مەراسیمی بەخاكسپاردن و دڵنەوایی كەس و كاریان بیت، كەچی هەردەڵێی لەئەستیرەیەكی دیكەوە هەواڵەكەت پێگەشتووە و تۆش(لاحول لك و لا قوە)، بیر لەبێدەسەڵاتیی خۆت بەرامبەرهاورێ و دۆستەكانت دەكەیتەوە، بیر لەبێهودەیی ئەم دونیا فانیە دەكەیەوە، بیر لەوقەدەرە دەكەیەوە كەبەردەوام پێتدەڵێت: (وَمَا تَدْرِي نَفْسٌ مَّاذَا تَكْسِبُ غَدًا ۖ وَمَا تَدْرِي نَفْسٌ بِأَيِّ أَرْضٍ تَمُوتُ).\nئەوانەی بریاربوو لەناسۆریی وناخۆشیەكاندا لەگەڵیان بیت و هاودەمیان بیت و خەمەكانیان برەوێنیتەوە، ئێستە تەنها بەكۆمینت و لایكێكی سارد و سر و خەماویی فەیسبوكیان بۆدەنێریت، چ زەمەن و چەرخانێك كەوتووین، ئەم ڤایرۆس و مەخولقەی كەبە چاو نابینرێت چۆن هەرچی یاسا كۆمەڵایەتیەكانە قڵپیكردەوە و لەیەكدی كردینە غەریبە !\nبێنە بەرچاوی خۆت هەرچۆنێك بێت و بەیاسا شكێنیش بێت خۆت گەیاندوەتە لای ئەوئازیزە و بەنیازی دڵنەوایی و هاوخەمیی، دەتەوێت سەرەخۆشی لێ بكەیت، ئەوەشت لێ یاساغە و ناچاری تەنها هەرلەدوورەوە ئەورێورەسمە كۆمەڵایەتیە جێبەجێ بكەیت، بەراستی ئەوانەی ئەم چەندرۆژە ئازیزانیان لەدەستدەدەن، دەكەونەژێر بارێكی دەروونیی سەختەوە و لەكەش و هەوایەكی كۆمەڵایەتیی و دڵدانەوە و قەرەباڵغی سەرقەبران و مزگەوتەوە، بۆپرسەیەكی چۆڵ و بێدەنگ و خامۆش !\nمردنی زەمەنی كۆرۆنا پێی وتین خودپەرستیی و ململانێ و یەكترسرینەوەكانت لە لەحزەیەكدا دەكەمە بڵقی سەرئاو، ئێوە لەئاست ڤایرۆسێكی نەبینراودا دەستەوسان و كەم تفاقن، مەرگی ئازیزان و خۆشەویستان لەزەمەنی كۆرۆنادا، سەرەتای گۆرانێكە لە ستایل و نەزمی كۆمەڵایەتیمان، لەجۆری پەیوەندیەكانمان، لەتێروانینمان بۆژیان و مردن و ئەوكولتوورەی چەندین ساڵە لەسەری راهاتووین.\nئەم چەندرۆژە و ئەم پەتا جیهانییە هەربەتەنها ئاڵۆزی نەخستە پەیوەندیەكانی نێوان چین و ولایەتەیەكگرتوەكانی ئەمریكا، و شڵەژانی نەخستە نێو بازاری ئابوریی جیهانیی، و جموجوڵی بازرگانیی و گەشتیاریی دووچاری ئیفلیج بوون نەكرد، بەڵكو تێروانینی هەموانی بەرامبەر پەیوەندیە كۆمەڵایەتیەكانی گۆڕیی.\n(من تویتەر بەكار دەهێنم كەواتە من هەم !)\nترەمپ سەرجەم نەریتە تەقلیدیەكانی كۆشكی سپی ئاوەژوو كردەوە\nمردن لە زەمەنی كۆرۆنادا\nئەم ڤایرۆسە چۆن هەرچی یاسا كۆمەڵایەتیەكانە قڵپیكردەوە و لەیەكدی كردینە غەریبە


ناڕوونی چاره‌نووسی زیندانییەکی سیاسیی کورد لە مەهاباد – چاونیوز\n15ی كانونی دووه‌می , 2018\tهەواڵ ناردنی کۆمێنت 751 جار سەردانی ئەو بابەتە کراوە\nره‌مه‌زان عه‌زیزی، خه‌ڵکی گۆندی دریاز له ناوچه‌ی مه‌هاباد که له‌لایه‌ن ئیداره‌ی ئیتلاعاتی ئه‌وشاره بانگ کرابوو و دوایە دەسبەسەر و زیندانی کرابوو، دوای ۵ ڕۆژ لە گیرانی چارەنووسی ناروونە.\nبەپێی ڕاپۆرتی ماف‌نیوز، ساریا عه‌زیزی هاوسه‌ری ناوبراو ڕایگەیاندوە کە مێردکەی ۵۴ ساڵی تەمەنە و ڕۆژی پێنج‌شه‌ممه ۲۰ی به‌فرانبار بانگ کراوەتە ئیدارەی ئیتلاعات و دوای چوونی نەگەڕاوەتەوە ماڵێ و کەس بە سۆراغی نازانێ.\nڕه‌مه‌زان عه‌زیزی پێشتریش له پووشپه‌ری ساڵی ۱۳۹۴ بۆ ماوه‌ی ۸ مانگ بێ ئەوەی دادگایی بکرێ و حوکم درابێ ده‌سبه‌سه‌رکراوە. خێزانی ڕەمەزان عەزیزی ده‌ڵێ کوره‌که‌شی کە هێمن عه‌زیزیی ناوە به تومه‌تی هاوکاریکردنی یەک لە حیزبە کوردییەکان بەدوایدا دەگەڕێن.\nشایانی باسە لە رەوتی سەرکوتی خۆپیشاندان و ناره‌زایه‌تییەکانی ئەم دواییانەدا، ئه‌و بنه‌ماڵانه‌ی کوڕ و کچەکانیان لەدەروەی وڵاتە و لە حیزب و ڕێکخراوە سیاسییەکاندا چالاکن هەڕەشەیان لێکراوە که هه‌رچشنه چالاکییەکی سیاسی و تەبلیغیی ڕۆڵەکانیان دژ به نیزام و، پێوەندی و هاوکاریی ئەوان له‌گه‌ڵ حیزبه‌کانی دژبه‌ری حکومه‌ت بە زیانی بنەماڵەکانیان لە نێوخۆی وڵات دەشکێتەوە.\nمەهاباد، ڕەمەزان عەزیزی، دریاز\t2018-01-15\nتاگەکانی بابەتمەهاباد، ڕەمەزان عەزیزی، دریاز


لیستى پۆسته‌كانى یه‌كێتى ماڵى تاڵه‌بانى كرد به كه‌مینه\n05:57 - 07/07/2019\nلیستى پۆسته‌كانى یه‌كێتى ماڵى تاڵه‌بانى كرد به كه‌مینه\nدوایین لیستى كاندیده‌كانى یه‌كێتى بۆ پۆسته‌كانى حكومه‌ت، په‌رله‌مان و سه‌رۆكایه‌تى هه‌رێم. ئه‌گه‌رچى كۆتایى مشتومڕێكى چوار مانگى بوو، به‌ڵام نیگه‌رانى و ناڕه‌زایى لێكه‌وته‌وه. پێكهاته‌ى لیسته‌كه به به‌راورد به‌و هه‌ژموونه‌ى ماڵى تاڵه‌بانى به‌سه‌ر یه‌كێتی-یه‌وه هه‌یانه، خوێندنه‌وه‌ى جۆراوجۆر هه‌ڵده‌گرێت، زۆرینه‌ى كاندیده‌كان نزیكى به‌رهه‌م ساڵح و كۆسره‌ت ره‌سوڵن.\nله‌كۆى سێ پۆستى سیادى له سه‌رۆكایه‌تییه‌كان، سه‌رۆكى په‌رله‌مان، جێگرى سه‌رۆكى هه‌رێم، جێگرى سه‌رۆكى حكومه‌ت، ته‌نها سێیه‌میان بۆ باڵى ماڵى تاڵه‌بانى بوو، دوانه‌كه‌ى دیكه به‌دڵى كۆسره‌ت ره‌سوڵ و به‌رهه‌م ساڵح دانران، له كۆى شه‌ش وه‌زیریش ته‌نها وه‌زیرى كشتوكاڵ و پێشمه‌رگه له‌سه‌ر ماڵى تاڵه‌بانى هه‌ژماركراون چوار وه‌زیرى دیكه له باڵه‌كانى دیكه‌ن. زۆرینه‌ى زۆرى كاندیده‌كانیش له‌نێو حزبه‌كه پۆستى باڵایان هه‌یه و كه‌متر گرنگى به كادیره‌كانى خوار سه‌ركردایه‌تى دراوه.\nهه‌ندێك ده‌ڵێن، پێده‌چێت هه‌ماهه‌نگى پێشوه‌ختى باڵه‌كانى یه‌كێتى هه‌بووبێت، به تایبه‌ت له‌نێوان به‌رهه‌م ساڵح و كۆسره‌ت ره‌سوڵ، بۆ ئه‌وه‌ى سنورێك بۆ هه‌ژموون و پێگه‌ى ماڵى تاڵه‌بانى دابنێن. گریمانه‌یه‌كیش ئه‌وه‌یه به‌و هه‌نگاوه ماڵى تاڵه‌بانى له‌حزب كشمه‌لیك به ركابه‌ره‌كانیان بكه‌ن بۆیه‌ش پۆسته‌كانى حكومه‌تیان بۆ جێهێشتبن. شاناز ئیبراهیم ئه‌حمه‌د، به‌رپرسى رێكخستنه‌كانى ده‌ره‌وه‌ى یه‌كێتى له نوسینێكدا تانه‌ى له‌لیستى كاندیده‌كانی حزبەکەی داو گوتى، ئه‌وه لیستى ناوه‌ندى بڕیارى پێشووه یاخود هاودیده‌كان(حزبه‌كه‌ى پێشووى به‌رهه‌م ساڵح، هاوپه‌یمانى). پێشتر پێداگرى زۆر له‌نێوان باڵه جیاوازه‌كانى یه‌كێتى هه‌بوو، كاندیدى پۆسته‌كان مشتومڕى توندى له‌سه‌ر بوو، به‌ڵام له‌كۆتاییدا ئه‌و ناكۆكییه به‌لاى ته‌رازووى ماڵى تاڵه‌بانیدا نه‌شكایه‌وه بۆ ئه‌وه‌ش چه‌ند هۆكارێك هه‌بوون.\n*له‌دابه‌شكردنى پۆسته‌كان چه‌ند جه‌مسه‌رێك وه‌ك باڵى جیاواز مامه‌ڵه‌یان له‌گه‌ڵكرا، ئه‌وه‌ش وایكرد باڵه‌كان زۆربن و پۆسته‌كانیش كه‌م. به تایبه‌ت وه‌ك باڵێكى سه‌ربه‌خۆ مامه‌ڵه له‌گه‌ڵ به‌رهه‌م ساڵح كرا، له‌كاتێكدا له‌دواى گه‌ڕانه‌وه‌ى خۆى بێبه‌ریكردووه له‌وه‌ى باڵى خۆى هه‌بێت و له‌سه‌ر هیچ باڵێكیش خۆى هه‌ژمارنه‌كردبوو، به‌ڵام له پرسى پۆسته‌كان وه‌ك باڵێك داواى دوو وه‌زاره‌تى كردوو له‌كۆتاییدا هه‌ردوو وه‌زاره‌ته‌كه‌ى پێدرا، كاندیدى پۆستى جێگرى سه‌رۆكى هه‌رێمیش به‌دڵى ئه‌مه. له‌لایه‌كى دیكه‌وه كه‌ركوك-ییه‌كان و جافه‌كان وه‌ك دوو باڵى جیاواز مامه‌ڵه‌یان له‌گه‌ڵ كراو ده‌بوو پۆستیان هه‌بێت، جگه له دووباڵه سه‌ره‌كییه‌كه(ماڵى تاڵه‌بانى و كۆسره‌ت ره‌سوڵ) ئه‌وه‌ش وایكرد، پۆسته‌كان به‌سه‌ر هه‌موو باڵه‌كاندا دابه‌ش ببن و ماڵى تاڵه‌بانى ببنه كه‌مینه.\n*فایلى كۆتایى دانوستانى ناوخۆیى، له‌نێوماڵى تاڵه‌بانى وه‌ك باس ده‌كرێت، قوباد تاڵه‌بانى سه‌رپه‌رشتى كردووه، ئه‌وه‌ش ده‌رفه‌تێك بوو بۆ ركابه‌ره‌كانى كه داواكانیان جێبه‌جێبكرێت، قوباد نه‌رمتره‌و زۆرتر به‌ته‌نگ رێككه‌وتنه‌وه‌بوو.\n*كاندیدكردنى شاڵاو كۆسره‌ت ره‌سوڵ بۆ پۆستى جێگرى سه‌رۆكى حكومه‌ت، له كۆتا ساته‌كاندا فشارى زیاترى له‌سه‌ر ماڵى تاڵه‌بانى درووستكرد، كارتێكى گونجاو بوو له‌كاتێكى گونجاودا، بۆیه‌ش تاڵه‌بانى كوڕ، ئاماده‌ى سازش و رێككه‌وتن بوو.\n*به‌لیستى كاندیده‌كانه‌وه هه‌ست به پاشه‌كشه‌ى رۆڵى لاهور شێخ جه‌نگى ده‌كرێت، و پێناچێت رۆڵى ئه‌وتۆى هه‌بێت له‌دانانى هیچ كام له كاندیده‌كان، ره‌نگه ئه‌وه‌ش هۆكار بووبێت كه پێگه‌ى ماڵى تاڵه‌بانى له ململانێكاندا وه‌ك خۆى نه‌مێنێته‌وه. ئه‌وه‌ش ره‌نگه خۆى به‌مه‌به‌ست وایكردبێت، یاخود هاوكێشه‌ى ناوخۆى حزبه‌كه‌ى وایخواستبێت پێداگرى زۆر نه‌كات.\nماڵى تاڵه‌بانى به گشتى رێككه‌وتنه‌كه‌یان به‌دڵ نییه، لاهور شێخ جه‌نگى، بافڵ تاڵه‌بانى، ئاراس شێخ جه‌نگى، شاناز ئیبراهیم ئه‌حمه‌د، مه‌حمود سه‌نگاوى نیگه‌رانن له رێككه‌وتنه‌كه، به‌ڵام هه‌ریه‌كه‌یان ده‌زانن ئه‌گه‌ر رێككه‌وتنه‌كه هه‌ڵبوه‌شێته‌وه ئه‌سته‌مه رێككه‌وتن بكرێته‌وه.\nكۆنگره‌و پۆسته‌كانى حزب\nبۆیه‌كه‌م جاره له‌دواى گه‌ڕانه‌وه‌ى به‌رهه‌م ساڵح-ه‌وه بۆناو یه‌كێتى، هه‌ست به هه‌ماهه‌نگییه‌كى نێوان كۆسره‌ت ره‌سوڵ و به‌رهه‌م ساڵح و به‌شێك له ئه‌ندامانى مه‌كته‌بى سیاسى ده‌كرێت، پێناچێت ئه‌وه بۆ ماڵى تاڵه‌بانى رووداوێكى ئاسایى بێت. پۆسته‌كانى كابینەى نوێى حكومه‌ت بۆ یه‌كێتى گرێدراوى پۆسته حزبییه‌كان و كۆنگره‌ى چاوه‌ڕوانكراوى حزبه، كه‌باڵى تاڵه‌بانى ئومێدى زۆریان خستووه‌ته سه‌ر ئه‌و كۆنگره‌یه و كارى كه‌میشیان بۆ نه‌كردووه.\nئایا ماڵى تاڵه‌بانى هاوشێوه‌ى پۆسته‌كانى حكومه‌ت، حزب بۆ كۆسره‌ت ره‌سوڵ و به‌رهه‌م ساڵح جێده‌هێڵن؟ ئایا بۆ كۆنگره‌ش رێككه‌وتنى له‌م جۆره په‌سه‌ند ده‌كرێت؟ ئه‌وانه‌ى له دابه‌شكردنى پۆسته‌كانى حكومه‌ت دڵیان شكا پێده‌چێت كۆنگره دوا وێستگه‌بێت بۆ ئاشتكردنه‌وه‌یان، به‌وه‌ش ئه‌ركى كۆنگره‌ى یه‌كێتى قورسترده‌بێت، له‌لایه‌كى دیكه‌وه پێناچێت ئه‌وانه‌ى له یارى پۆسته حكومییه‌كان براوه‌بوون له كۆنگره به كه‌وتن رازى بن. ناڕازییه‌كان و ماڵى تاڵه‌بانیش ده‌یانه‌وێت كۆنگره تۆڵه بكاته‌وه له نه‌یارو كه‌مته‌رخه‌مه‌كانیش، گۆڕانكارى له ده‌سه‌ڵاتى حزبه‌كه‌دا بكات.\nپارتى هاوكێشه‌كه زیاتر لاسه‌نگ ده‌كات\nبه‌پێى زانیارییه‌كانى په‌یسه‌ر، پارتى داواى گۆڕینى خالید شوانى كردووه‌و له یه‌كێتى، پارتى به‌راشكاوى گوتویانه، ئه‌وان پێشتر له‌سه‌ر ئه‌وه رێككه‌وتوون كه سه‌عدى پیره بكرێته وه‌زیرى هه‌رێم بۆ كاروبارى په‌یوه‌ندییه‌كانى نێوان هه‌ولێر و به‌غدا. ئه‌گه‌ر ئه‌و گۆڕانكارییه بكرێت باڵى كۆسره‌ت ره‌سوڵ باڵاده‌ستترده‌بن. جگه له‌وه‌ش پارتى داواى گۆڕینى ره‌وه‌ند مه‌لا مه‌حمود كاندیدى سه‌رۆكى ده‌سته‌ى ناوچه كوردستانییه‌كانى ده‌ره‌وه‌ى ئیداره‌ى هه‌رێمى كردووه. پارتى بۆ ئه‌مه‌یان گوتویه‌تى، ئه‌م پۆسته ده‌بێت به‌رێككه‌وتنى هه‌ردوولا كاندیدى بۆ دابنرێت.\nپارتى هه‌روه‌ها ڤیتۆى له‌سه‌ر ئارام حه‌مه‌ى مینا هه‌یه‌و نایه‌وێت، كاندیده‌كانى نزیك له به‌رهه‌م ساڵح به‌تایبه‌ت ئه‌وانه‌ی بوونه‌ته هاوپه‌یمانى دیموكراسى و دادپه‌روه‌رى و دواتر گه‌ڕاونه‌ته‌وه نێو یه‌كێتى پۆست وه‌ربگرن.\nیه‌كلاكردنه‌وه‌ى كاندیده‌كانى یه‌كێتى بۆ پۆسته‌كان كۆتایى به قۆناغێك هێنا، به‌ڵام ململانێكانى یه‌كێتى خسته نێو قۆناغێكى دیكه‌وه، ناڕه‌زاییه‌كان له لیستى كاندیده‌كان پێناچێت وازوو ببڕێته‌وه‌و ره‌نگه بچێته‌وه نێو كۆنگره، كۆنگره‌ش جارێكى دیكه نه‌یاره‌كانى نێو حزبه‌كه رووبه‌ڕووده‌كاته‌وه، ئایا یه‌كێتى له كۆنگره نیگه‌رانییه‌كانییه‌كانى رابروو و ئێستاش ده‌ڕه‌وێنێته‌وه، یاخود كۆنگره كێشه‌كان ده‌ته‌قێنێته‌وه؟


نا بۆ رەگەزە پەرستی و رق و کینە\nلە دیمەنێکی ڤیدیۆیی لە نزیک گۆڕێکی بە کۆمەڵی ژمارەیە هاوڵاتی کورد کە لەلایەن رژێمە دیکتاتۆرە شۆڤێنیەکەی صەدام ەوە ئەنفال کراون، ئەفسەرێکی سوپای عێراق بێرێزی بەئاڵای کوردستان ئەکات و داوا لە کەسوکاری قوربانیان دەکات کە ئاڵای کوردستان بەرز نەکەنەوە و قەەغەیە.\nڤیدیۆکە کاردانەوەی زۆری لێکەوتەوە وەک رەفتارێکی رەگەز پەرستانە و رق و کینە سەیرکرا بەهۆی ئەوەی ئەو ئاڵایە بە پێی دەستوری عێراق دانی پێدانراوە، ئاڵای کوردستان جێگەی شانازی رێزی هاوڵاتیانی هەرێمی کوردستان ە.\nمن لای خۆمەوە جگە لە ئیدانە و رەتکردنەوە لە تۆری تویتەر ، بە فەرمیش نامەیەکی نارەزاییم ئاراستەی وەزیری بەرگری کرد بۆ لێپرسینەوەلەو ئەفسەرە و پێدانی تەعلیمات بە بازگەکانی سوپا کە هیچ کەس بۆی نیە بێ رێزی بە ئاڵای کوردستان بکات، هەر ناکۆکیەکی سیاسی نێوان هەولێر و بەغداد نابێت هێزی ئەمنی دەستوەردانی تێدا بکات، پەیوەندیشم کرد بە نوسینگەی سەرۆک وەزیران بۆ هەمان مەبەست.\nهاورێم کاک کاوە محمد یش پەیوەندیکرد بە پارێزگاری موسەنە بۆ هەمان مەبەست ئەنجامیشی هەبوو.\nپارێزگاری موسەنا بە فەرمی داوای لێبوردنی لە گەلی کورد کرد و راشیگەیاندوە کە لێکۆڵینەوە لە سەربازەکە دەکەن .\nئەم هەنگاوەی پارێزگاری موسەنا ئاماژەی گرنگە کە هەستی بەرپرسیاری و رۆحی مرۆڤدۆستی و یشتیمانی زیندوە و دەتواین بەهەمومان ژینگەیەکی باشتر بۆ پێکەوە ژیان دروستبکەین.\nبەڵام با سەرنجێکیش لەدۆخی بازگەکانی هەرێمی کوردستان و ئەو بێرێزی بازگەکان بە هاوڵاتانی عەرەب زمانی دەکەن جێگەی ئیدانەکردن و سەرزەنشت کردنە چونکە پێکەوە ژیان تەنیا بەلایەک ناکرێ.


بەوێنە..لە ناوچەیەكی هەرێم 20 سانتیمەتر بەفر باریوە – تۆڕی میدیایی خەڵک\n2019/12/07 - 3:05 PM\nئەمڕۆ شەممە پلەكانی گەرمای هەرێمی كوردستان نزمبووەوە و بەپێی زانیارییەكان لە حاجی ئۆمەران نزیەكی 20 سانتیمەر بەفر باریوە.\nبەڕێوەبەرایەتی كەشناسی و بومەلەرزەزانی هەرێمی كوردستان ئاشكرایكرد، ئەمڕۆ لە ناوچە شاخاوییە سنوورییەكانی هەرێمی كوردستان بەفر دەبارێت.\nلای خۆشیەوە بەڕێوەبەرایەتی هاتوچۆی سلێمانی دیمەنی بەفر بارینی لە چیای ئەزمەڕی شاری سلێمانی بڵاوكردەوە و هاوكات لە حاجی ئۆمەرانیش نزیكەی 20 سانتیمەتر بەفر باریوە.\nبەپێی پێشبینییەكان، سبەینێ یەك شەممە بەفر بارین بەردەوام دەبێت.\nسەڵاحەدین بەهادین: چەندین جار هەرێممان لە شەڕی ناوخۆ پاراستووە


وەزارەتی پلاندانانی عێراق ڕایگەیاند، ژمارەی دانیشتوانی عێراق لەساڵی 2020دا 40 ملیۆن کەسی تێپەڕاندووە، ئاماژە بەوەشکراوە، ڕێژەی بە ساڵاچوان بەراورد بە تەمەنەکانی تر زۆر کەمترە.\nبەگوێرەی ڕاگەیەندراوێکی وەزارەتی پلاندانانی عێراق کە لەسەر زاری عەبدولزەهرە هینداوی، وتەبێژی وەزارەتەکە بڵاوکراوەتەوە (12ی کانوونی دووەمی 2021) و وێنەیەکی دەست "ناس کورد" کەوتووە، ئاماژە بەوەکراوە "ژمارەی دانیشتوانی عێراق لەساڵی 2020 دا گەیشتووەتە 40 ملیۆن و 150 هەزار کەس، بەجۆرێک ڕێژەی ڕەگەزی نێر 50.50 % بووە و ڕێژەی ڕەگەزی مێ-یش 49.5 % ".\nئەوەشخراوەتە ڕوو"ژمارەکان پشتی بە داتاکانی دەزگای ناوەندی سەرژمێریی عێراق بەستووە کە لە چوارچێوەی پێوەرە سەرژمێرییە جیهانییەکاندا بووە، ڕێژەی گەشەی ساڵانەی دانیشتوانی عێراق لە ساڵی 2020دا 2.6%دا بووە".\nهینداوی، ئەوەشی ڕوونکردووەتەوە "ڕێژەی ئەو کەسانەی کە لەڕووی ئابورییەوە چالاکن و تەمەنیان لەنێوان 15بۆ 64 ساڵاندایە زۆرترین ڕێژە بوون لەدانیشتوانی عێراق بەجۆرێک لە 56.6% دانیشتوانی عێراقیان پێکهێناوە، ئەوانەی تەمەنیان لە نێوان سفر بۆ 14 ساڵاندایە زیاتر لە 40% یان پێکهێناوە، ڕێژەی بەساڵاچوانیش کە تەمەنیان لە نێوان 65 ساڵ بەرەو سەرەوە بووە کەمترین ڕێژە بوون کە نزیکەی 3.1% بووە.\nراگەیەندراوى وەزارەتى پەروەردە لەبارەى شێوازی دەستپێکردنەوەی خوێندن\n2021.01.13 - 20:49\n2021.01.21 - 23:17\nئامارى نوێی کۆرۆنا لە عێراق راگەیەنرا\n2021.01.22 - 14:56\nئامارى فەرمى کوژراو و بریندارانى تەقینەوەکانى بەغدا راگەیەنرا\n2021.01.21 - 15:54\nئامارى کوژراو و بریندارانى تەقینەوەکانى بەغدا بەرزبوویەوە\n2021.01.21 - 12:34\nئامارى سەرەتایى کوژراو و بریندارانى تەقینەوەکانى بەغدا راگەیەندرا\n2021.01.21 - 12:10


مەرجەكانی مۆڵەتی خوێندن ڕاگەیەنرا - تۆڕی میدیایی خەڵک\nمەرجەكانی مۆڵەتی خوێندن ڕاگەیەنرا\nبەپێی نووسراوێك كە واژووی مەسرور بارزانی سەرۆكی ئەنجومەنی وەزیرانی لەسەر مەرجەکانی خوێندن، بۆ ئەو فەرمانبەرانەی ئارەزووی تەواوكردنی خوێندنی باڵا دەكەن لە زانكۆ باوەڕپێكراوەكانی هەرێم و دەرەوەی هەرێم بڵاوكرایەوە.\nبەپێی نووسراوەكە پەیڕەوی پێدانی مۆڵەتی خوێندن لە هەرێمی كوردستان بە ژمارە ١١ ساڵی ٢٠٢١ دەرچوو دوای پەسەندكردنی لە لایەن ئەنجومەنی وەزیرانەوە، كە لە ١٣ ماددە پێكهاتووە و مەرج و پێداویستیەكانی وەرگرتنی مۆڵەتی خوێندن بە مووچەوە لە دامەزراوەكانی هەرێم لەخۆ دەگرێت.\nئەمەش دوای ئەوە دێت كە بۆ مەبەستی ڕێكخستنەوەی بابەتی مۆڵەتی خوێندن لە هەرێمی كوردستان، نزیكەی دووساڵ بوو پێدانی مۆڵەتی خوێندن لە هەرێم ڕاگیرابوو.\nئاسیاسێڵ دوو خەڵاتی گەورە بۆ ساڵی 2021 بەدەستدەهێنێت\nپەرداخە ئاوەكەی توركیا مەخۆنەوە


لەزانکۆى زاخۆ (١٠١٥) دەرچو بڕوانامەى بەکالۆریۆسیان وەرگرت\nوەزیرى خوێندنى باڵا و توێژینەوەى زانستى ڕایگەیاند: داتاکانی وەزارەتی تەندروستی پێمان دەڵێن سنوری پارێزگای دهۆک پێویستیەکی زۆری بە نوژدارە، لەژێر ڕۆشنایى ئەو داتایانەش ساڵى ڕابردو بەسیستمێکى مۆدێرن کۆلێجى پزیشکى گشتى لە زانکۆى زاخۆ کرایەوە، کردنەوەی ئەم کۆلێجەش بۆ شاری زاخۆ و تەواوی دەڤەرەکە لەڕوى تەندروستییەوە گرنگی خۆی هەیە.\nئێوارەى ئەمڕۆ هەینى ڕێکەوتى (٨/١١/٢٠١٩) بە چاودێرى و ئامادەبونى د. ئارام محمد قادر وەزیرى خوێندنى باڵاو توێژینەوەى زانستى و پارێزگارى دهۆک و لێپرسراوان و مامۆستایانى زانکۆ و دەرچوان و کەسوکارەکانیان، ڕێوڕەسمى خولى نۆیەمى دەرچوانى زانکۆى زاخۆ لە یاریگەى نێودەوڵەتى زاخۆ بەڕێوەچو، کە تیایدا (١٠١٥) دەرچو بڕوانامەى بەکالۆریۆسیان لە (٢٧) بەشى زانستى جیاجیا پێبەخشرا.\nلە وتەیەکدا بەناوى سەرۆکى حکومەتى هەرێمى کوردستان لەبەردەم دەرچوانى زانکۆى زاخۆ، د. ئارام محمد قادر ڕایگەیاند: جێگەی شانازییە ئەمرۆ لە شاری زاخۆکا دەلال لە گەرنەڤاڵی دەرچوونی پۆلێکی نوێ لە دەرچوان لەگەڵتاندام، پیرۆزبایی لە هەموو دەرچوان و خانەوادەکانیان دەکەم، پیرۆزبایی لە شاری زاخۆ دەکەم، کە ئەم شارە مەڵبەندی بیری پێشکەوتووخواز و کوردایەتی و خەبات و قوربانیدانە، هەروەها سوپاسى سەرۆکى زانکۆ و ئەندامانى ئەنجومەن و مامۆستاو فەرمانبەرانى زانکۆ دەکەم کە ماندوبون لە پێگەیاندنی ئەم پۆلە گەنجە.\nد. ئارام محمد قادر وتیشى: زانکۆى زاخۆ لەماوەى تەمەنیدا توانیویەتی هەنگاوی گرنگ بنێ و لەڕوی گەشەپێدانی کواڵیی خوێندن و بنیادنانی کامپەس و ژێرخان و پێداویستییە زانستییەکان، جێگەی شانازیشە لەڕیزبەندی ناوخۆیی و نێودەوڵەتییەکاندا توانیویەتی پێگەیەکی بەرچاوی هەبێت و لە ساڵی خوێندنی ڕابردوشەوە توانی کۆلێجی پزیشکی گشتی دابمەزرێنێت و بەسیستمێکی مۆدێرن پرۆسەی خوێندن لەم کۆلێجە دەستپێبکات.\nوەزیرى خوێندنى باڵا وتیشى: کردنەوەی کۆلێجی پزیشکی گشتی بۆ شاری زاخۆ و تەواوی دەڤەرەکە گرنگی خۆی هەیە، داتاکانی وەزارەتی تەندروستی پێمان دەڵێن کە سنوری پارێزگای دهۆک پێویستیەکی زۆری بە نوژدارەو دەبێت زانکۆکان لەم ڕوەوە وەڵامی پێداویستییەکانی بازاری کار بدەنەوە .\nلەبارەى پشتیوانى و هەماهەنگى کەرتى گشتى و تایبەت، د. ئارام محمد قادر ڕایگەیاند: پشتیوانی تەواوی زانکۆکەتان دەکەین بۆ ئەوەی زیاتر هەماهەنگی لەگەڵ لەهەردو کەرتی گشتی و تایبەت بکات، بۆ ئەوەی بەشەکان و ناوەرۆکی پرۆگرامەکانی خوێندن زیاتر ببەستینەوە بەپێداویستییەکانی بازاڕی کارو، گرنگی بەو کارامەییانە بدەین کە دەرفەتی کاری زیاتر بۆ دەرچوانمان فەراهەم دەکات و لەگەڵ تواناو پۆتێنشیاڵی ئابووری ناوچەکەدا دەگونجێ.\nهەر لە وتەکەیدا وەزیرى خوێندنى باڵا و توێژینەوەى زانستى ڕایگەیاند: ئێمە پابەند دەبین بە جێبەجێکردنی پلان و کارنامەی وەزارەتەکەمان، هەروەها پابەند دەبین بەهەمو ئەو بەڵێنانەی کە بەکۆمەڵانی خەڵکی کوردستانمان داوە، بەش بە حاڵی خۆم لە ڕۆژی دەستیبەکاربوونم تا ئێستا دەرگام کراوە بووە بۆ مامۆستایان و خوێندکاران و فەرمانبەرانی زانکۆ و بۆ هەمو چین و توێژەکانی کۆمەڵگا، بەڵێن بێت بەردەوام دەبم لە گوێگرتن لە سەرنج و تێبینی و داواکارییەکای کۆمیونیتی ئەکادیمی هەرێمەکەمان و هەموو کۆمەڵانی خەڵک بۆ ئەوەی بتوانین پێکەوە گرفتەکان چارەسەر بکەین.\nهەر لە ئاهەنگى نۆیەمین خولى دەرچوانى زانکۆى زاخۆ، د. لەزگین عەبدى سەرۆکى زانکۆى زاخۆ لە وتەیەکدا دەستخۆشى لە وەزارەتى خوێندنى باڵا و توێژینەوەى زانستى کرد بۆ پرۆژەو پلانەکانى بەئاراستەى بەرەو پێش بردنى رەوشى خوێندنى باڵا لە کوردستان و بایەخدان بە بەرزکردنەوەى ئاستى زانستى و توێژینەوەو بەرزکردنەوەى ئاستى مامۆستاو خوێندکاران، هەروەک ئاماژەشى بە ژمارەى فاکەڵتى و کۆلێژ و بەشەکانى زانکۆ کردو رایگەیاند، زانکۆى زاخۆ لە ٣ فاکەڵتى و ٤ کۆلێژ پێکهاتوە کە ٢٧ بەش لەخۆدەگرێت، هەروەک وتیشى: لەخولى نۆیەمدا ١٠١٥ دەرچو بڕوانامەى بەکالۆریۆسیان لە پسپۆرى جیا جیا پێدەبەخشرێت.\n482 جار خوێندراوه‌ته‌وه\n11/9/2019 12:37:29 AM


ڕنووی بەفر لە رێگەی مەهاباد – سەردەشت/ کڕێوە رێگەی ٢٥ گوندی داخست - Mehr News Agency\nAP ١٣٩٨ Bahman ٥ ١٦:٠٢\nNews Code 30695\nسەرۆکی ئیدارەی رێگەوبان و گواستنەوەی جادەیی مەهاباد:\nڕنووی بەفر لە رێگەی مەهاباد – سەردەشت/ کڕێوە رێگەی ٢٥ گوندی داخست\nسەرۆکی ئیدارەی رێگەوبان و گواستنەوەی جادەیی مەهاباد وتی: ڕنووی بەفر لە ملەکانی زمزیران و ئافان لە سەر رێگەی مەهاباد – سەردەشت بووە هۆی داخرانی ئەو رێگەیە و تا ئێستا هەڵمەتەکانی بۆ کرانەوەی ئەو رێگەیە بەردەوامە.\nبە ڕاپۆرتی ئاژانسی هەواڵی مێهر، موحسن خادمی وێرای ڕاگەیاندنی ئەو هەواڵە وتی: بە خۆشاحالییەوە ئەو هەرەس و ڕنوویە زیانی گیانی و ماڵی بە دواوە نەبووە و بە هەوڵی هێزەکانی رێگەوبان رێگەی "کەلەگاوی" لە سەر رێگەی ملەی زمزیران کراوەتەوە و هەوڵەکان بۆ کردنەوەی رێگەی گوندەکانی بەر ملەی ئافان بەردەوامە.\nسەرۆکی ئیدارەی رێگەوبان و گواستنەوەی جادەیی مەهاباد بە ئاماژە بەوەی کە لە شەورۆژی ڕابردوو کڕێوە و باڕن بۆتە هۆی داخرانی رێگەی پەیوەندیی ٢٥ گوندی ئەو شارە، زیادی کرد: لە ئێستادا رێگەی پەیوەندیی گوندەکانی قزلجەی سەروو و خواروو، میرگەوەر، قورغان، سەهۆڵان، چمۆڵ، ئەسحاب، سورخاب، کارگ، هەرمێ و چەند گوندی دیکەی بەشی ناوەندی و خەلیفانی ئەو شارە داخراون.


ژیان | کوردستان | راگەیاندراوێک لە وەزارەتی پێشمەرگەوە لەسەر هێرشەکەی شەوی رابردووی داعش\n2021-05-12 | 537 جار خوێندراوەتەوە\nوەزارەتی پێشمەرگەی هەرێم رایگەیاند، لەئەنجامی بوونی بۆشایی ئەمنی لەنێوان سەنگەرەکانی هێزی پێشمەرگەی کوردستان و سوپای عێراقی، داعش توانیویانە خۆیان ڕێکبخەنەوە و لەئێستادا لەشێوەی گروپ و مەفرەزەی جۆراوجۆر دەرکەوتوونەتەوە.\nوەزارەتی پێشمەرگەی هەرێم راگەیاندراوێکی لەبارەی هێرشەکانی شەوی رابردووی داعشەوە بڵاوکردەوە و تیایدا هاتووە، "لەماوەی رابردوودا، چەندین جار هۆشداریمان دابوو لەئەنجامی بوونی بۆشایی ئەمنی لەنێوان سەنگەرەکانی هێزی پێشمەرگەی کوردستان و سوپای عێراقی، تیرۆریستانی داعش توانیویانە خۆیان ڕێکبخەنەوە و لەئێستادا لەشێوەی گروپ و مەفرەزەی جۆراوجۆر دەرکەوتونەتەوە، بۆ سەلماندنی ئەو ڕاستیەش، ماوە ماوە کردەوەیەکی دڕندانەی تیرۆریستی ئەنجام دەدەن . "\nوەزارەتی پێشمەرگە ئەوەشی خستووەتەڕوو، "کاتژمێر ١٠ و ٣٠ خولەکی شەوی ١١ی ئایاری ٢٠٢١ تیرۆریستان پەلاماری سەنگەرێکی لیوای ١١٦ی هێزی پێشمەرگەی کوردستانیان دا، لەسنوری قەزای کفری و لەئەنجامی ئەو پەلامارە ترسنۆکانەیە، پێشمەرگەیەک بەناوی (محسن حسێن گەرەوەیی) شەهیدبوو."\nئەوەش هاتووە، "پەلامارەکە لەلایەن هێزەکانی پێشمەرگەوە، بەرپەرچ دراوەتەوە و تیرۆریستان راونران."\nدەشڵێن، "جارێکی تر دوپاتی دەکەینەوە، تیرۆرستان جوڵە و بزاوتەکانیان زیادبووە و لەئێستادا شێوازی شەڕو پەلاماردانیان گۆڕیوە و بەردەوام مەترسی دروست دەکەن."\nلە راگەیاندراوەکەدا جەخت دەکەنەوە، بۆ رێگریکردن لەو رووداوانە و تێکشکاندنی تەواوەتی چەکداران پێویستیان بە رێککەوتنێکی گشتگیر و هەمەلایەن، لەگەڵ سوپای عێراقدا هەیە .\nباس لەوەشکراوە، کە هێزی پێشمەرگە لەئاست ئەو کردەوانە بێدەنگ نابێت و لەکاتی خۆیدا وەڵامی توندی دەبێت.


مێژوی ئەمڕۆ 27/3 - بنکەی روناکبیریی گەلاوێژ :: Gelawej\nمێژوی ئەمڕۆ 27/3\nمێژوی ئەمڕۆ Mar 25, 2021\n- 27/3 رۆژى جیهانى شانۆ، ساڵانە له سه‌رانسه‌ری جیهاندا یادی جه‌ژنی شانۆ ده‌کرێتەوە و له‌م رۆژه‌دا چه‌ندین چالاکی شانۆیی ئه‌نجام ده‌درێت، مێژووی ئه‌م یاده بۆساڵی 1946 ده‌گه‌رێته‌وه کاتێ سێ شانۆ کاری جیهانی (ئه‌رشیبالک ماک لیش ، جۆن برستلی‌ستیلی ، فرانسۆ مۆریاک) وه‌کو ده‌سته‌ی یه‌که‌م ئاماده‌کاری بۆ سه‌نته‌ری جیهانی بۆ شانۆ له‌لایه‌ن رێکخراوی یۆنسکۆ ده‌ست نیشان کران، له رۆژى 28/6/1948 له کۆنگره‌یه‌کی شانۆیی که له شاری پراگ به‌سترا ده‌سته‌ی جیهانی بۆ شانۆ به سه‌رۆکاییه‌تی (جۆن برستیلی) راگه‌یندرا، دواتر له ساڵی 1961 له کۆبونه‌وه‌یه‌کی شانۆکاران، که له (ڤینا) به‌سترا بریاردار رۆژی 27/3ی هه‌موو ساڵێک ببێته رۆژی جیهانی شانۆ، هۆکارى ده‌ستنیشان کردنی ئەو رۆژە بۆ ئەوە دەگەڕێتەوە، چونکه له‌م رۆژه‌دا له پاریس فیستیفاڵێکی شانۆی به‌ناوی (ساره برنارت) (1844 - 1923) ئه‌نجامدرا وه‌کو رێزلێنانێکیش بۆ کچه ئه‌کته‌ری فه‌رنسی کۆچکرکردووه (ساره برنارت) ئه‌م رۆژه به رۆژی جیهانی شانۆ ناوزه‌ند کرا، ساڵانه په‌یامی شانۆ له‌لایه‌ن شانۆکارێکی ناسراو لەسەر ئاستی جیهان بڵاوده‌کرێته‌وه یه‌که‌مین په‌یامی شانۆ هه‌ر له‌و ساڵه (1962) له‌لایه‌ن هونه‌رمه‌ندی فه‌رنسی ( جان کۆکتۆ) بڵاوکرایه‌وه له‌و کاته‌وه هه‌موو ساڵێ شانۆکارێک له‌لایه‌ن سه‌نته‌ری شانۆ ده‌ستنیشان ده‌کرێت، که بۆ ئەو رۆژە په‌یامی شانۆ بنوسێت دوایی هه‌ر له‌لایه‌ن سه‌نته‌ری شانۆ په‌یامه‌که وه‌رده‌گێردرێت بۆ سه‌ر چه‌ندین زمان ئینجا بڵاوده‌کرێته‌وه.\n- لە رۆژى 27/3/1770 جیۆفانى باتیستا تییپولۆ (Giovanni Battista Tiepolo)، نیگارکێشى ئیتاڵى لە تەمەنى (74) ساڵى لە شارى مەدردید کۆچى دوایى کردووە، لە رۆژى 5/3/1696 لە شارى بوندوقیە لە دایکبووە.\n- لە رۆژى 27/3/1899 گلۆریا سوانسۆن (Gloria Swanson)، ژنە ئەکتەری ئەمریکی لە شارى سیکاگۆ لە دایکبووە، لە رۆژى 4/4/1983 لە تەمەنى (84) ساڵى بە نەخۆشى دڵ لە شارى نیویۆرک کۆچى دوایى کردووە، لە ساڵى 1914 تاکو ساڵى 1981 بەشدارى لە کارى هونەریدا کردووە.\n- لە رۆژى 27/3/1927 حەسەن عەبدولسەلام، دەرهێنەری میسری لە دایکبووە، لە رۆژى 8/7/2013 لە تەمەنى (86) ساڵى کۆچى دوایى کردووە.\n- لە رۆژى 27/3/1941 سه‌عدوڵا ونوس، شانۆنوسی سوری لە دایکبووە، لە رۆژى 15/5/1997 لە تەمەنى (56) ساڵى بە نەخۆشى شێرپەنجە کۆچى دوایى کردووە.\n- لە رۆژى 27/3/1952 محەمەد سوبەیتی، شاعیری سعودی لە گوندى بەنى سەعد لە شارى تایف لە دایکبووە، لە رۆژى 15/1/2011 لە تەمەنى (58) ساڵى لە شارى مەککە کۆچى دوایى کردووە.\n- لە رۆژى 27/3/1953 ئیبراهیم ناجی، شاعیری میسری لە تەمەنى (54) ساڵى کۆچى دوایى کردووە، لە رۆژى 31/12/1898 لە شارى قاهیرە لە دایکبووە.\n- لە رۆژى 27/3/1954 بوران درخشندە، ژنە دەرهێنەرى ئێرانى لە شارى کرمانشان لە دایکبووە.\n- لە رۆژى 27/3/1958 مترب فواز، ئەکتەری سعودی لە دایکبووە، لە ساڵى 1977 تاکو ساڵى 2001 بەشدارى لە کارى هونەریدا کردووە.\n- لە رۆژى 27/3/1963 کوینتن تارانتینۆ (Quentin Tarantino)، ئەکتەر و دەرهێنەری ئەمریکی لە شارى نوکسفیل لە دایکبووە، لە ساڵى 1987 بەشدارى لە کارى هونەریدا کردووە.\n- لە رۆژى 27/3/1967 باسکاڵ مەشعەلانی، ژنە گۆرانیبێژی لوبنانی لە گوندى زلقاى شارى جەبەل لوبنان لە دایکبووە، لە ساڵى 1991 بەشدارى لە کارى هونەریدا کردووە.\n- لە رۆژى 27/3/1967 عەدنان ئەلراوى، شاعیرى عێراقى لە تەمەنى (42) ساڵى بە نەخۆشى لە شارى قاهیرە کۆچى دوایى کردووە، لە ساڵى 1925 لە شارى موسڵ لە دایکبووە.\n- لە رۆژى 27/3/1970 ماریا کاری (Mariah Carey)، ژنە گۆرانیبێژ و ئاوازدانەری ئەمریکی لە شارى هنتگۆن لە دایکبووە.\n- لە رۆژى 27/3/1970 ئێلیزابێس میشیل (Elizabeth Mitchell)، ژنە ئەکتەری ئەمریکی لە شارى لوس ئەنجلوس لە دایکبووە.\n- لە رۆژى 27/3/1971 ناسان فیلیۆن (Nathan Fillion)، ئەکتەری کەنەدی لە شارى ئەدمۆنتۆن لە دایکبووە، لە ساڵى 1993 بەشدارى لە کارى هونەریدا کردووە.\n- لە رۆژى 27/3/1972 ئیشر (موریتس کۆرنیلیس ئیشر - Maurits Cornelis Escher)، نیگارکێشی هۆڵەندی لە تەمەنى (73) ساڵى لە شارى هیلڤرسۆم کۆچى دوایى کردووە، لە رۆژى 17/6/1898 لە شارى لیوواردن لە دایکبووە.\n- لە رۆژى 27/3/1982 کندە علوش، ژنە ئەکتەری سوری لە شارى حەما لە دایکبووە، لە ساڵى 2004 بەشدارى لە کارى هونەریدا کردووە.\n- لە رۆژى 27/3/1988 بریندا سۆنگ (Brenda Song)، ژنە ئەکتەری ئەمریکی لە دایکبووە.\n- لە رۆژى 27/3/1992 ملاک سەراف، ژنە ئەکتەری کوێتی لە کوێت لە دایکبووە، لە ساڵى 2005 تاکو ساڵى 2006 بەشدارى لە کارى هونەریدا کردووە.\n- لە رۆژى 27/3/2003 محەمەد تۆفیق، ئەکتەرى میسرى لە تەمەنى (94) ساڵى بە نەخۆشى کۆچى دوایى کردووە، لە رۆژى 24/10/1908 لە شارى تەنتا لە دایکبووە، لە ساڵى 1941 تاکو ساڵى 2002 بەشدارى لە کارى هونەریدا کردووە.\n- لە رۆژى 27/3/2005 ئەحمەد زەکی، ئەکتەرى میسرى لە تەمەنى (55) ساڵى بە نەخۆشى شێرپەنجە لە نەخۆشخانە لە شارى جەزیرە کۆچى دوایى کردووە، لە رۆژى 18/11/ 1949 لە شاری زەقاقیق لە دایکبووە، نازناوی پڵنگە ئەسمرەکەی سینەمای لێنراوە، لە ساڵى 1967 تاکو ساڵى 2005 بەشدارى لەکارى هونەریدا کردووە، لە ساڵی 1967 یەکەمین دەرکەوتنى لەسەر تەختى شانۆ بووە، کاتێک خوێندکارى پەیمانگاى هونەرەجوانەکانى شانۆ بووە، لە نێوان ساڵانى 1967 تاکو ساڵى 2006 بەشدارى لە (64) فیلمى سینەمایی، (7) شانۆ و (19) دراماى تەلەفزیۆنیدا کردووە، بەر لە کۆچى دوایى کردنى کۆتا کارى رۆڵ بینین بوو لە فیلمی (حلیم)، بەڵام بەر لەوەى فیلمەکە ببینێ کۆچى دوایى کرد، بۆیە لە ساڵى 2006 دوای گۆڕینی چەند بەشێکی کارەکەى فیلمەکە نمایشکرا.\n- لە رۆژى 27/3/2006 ستانیسواف لم (ستانیسواف هێرمان لم - Stanisław Herman Lem)، شاعیر و نوسه‌ر و فه‌یله‌سوفی پۆڵه‌ندی لە تەمەنى (84) ساڵى به نه‌خۆشى دڵ لە شارى کراکۆف کۆچى دوایى کردووە، لە رۆژى 12/9/1921 لە شارى لویۆ لە ئۆکارنیا لە دایکبووە.\n- لە رۆژى 27/3/2006 خالد نفیسی، ئەکتەری کوێتی لە تەمەنى (69) ساڵى بە نەخۆشى دڵ لە شارى ربات لە مەغریب کۆچى دوایى کردووە، لە رۆژى 26/1/1937 لە کوێت لە دایکبووە، لە ساڵى 1956 تاکو ساڵى 2005 بەشدارى لە کارى هونەریدا کردووە.


کۆبوونەوەیەکی ئێعترازی لەبەردەم بالیۆزخانەی سوئێد لە ئۆسلۆ\nناوەندی هەواڵ- نۆروێژ: بەشداریی ئەندامانی حیزب لە کۆبوونەوەیەکی نارەزایەتیی دەربرین بەبۆنەی هەوڵی سنوورداشکردنەوەی قادر میری لە وڵاتی سوئێدەوە بۆ ئێران.\nکاتژمێر ٢ی پاش نیوەرۆی رۆژی هەینی ٢٢ی خاکەلێوەی ١٣٩٣ی هەتاوی بەرامبەربە ١١ی ئاپریلی ٢٠١٤ی زایینی بە بەشداریی ژمارەیەکی بەرچاو لە ئەندامانی حیزب‌و هەروەها کوردانی نیشتەجێ لە نۆروێژ کۆبوونەوەیەک بۆ دەربرینی نارەزایەتیی لەمەر بریاری دێپۆرت کردنەوەی پێشمەرگەی پێشووی حیزبی دێموکراتی کوردستان لە وڵاتی سوئێدەوە بەرەو ئێران، لەبەردەم بالیۆزخانەی سوئێد لە ئۆسڵۆ پێتەختی نۆروێژ بەرێوەچوو.\nسەرەتا لەلایەن هاورێ خوسرەو قادری ئەندامی کۆمیتەی حیزب لە نۆروێژ یادداشتنامەیەک کە دەربری نارەزایەتیی کۆمیتەی حیزب لەمەر ناردنەوەی بە زۆری قادر میری بۆ ئێران‌و ئەو مەترسییانەی کە لەگەڵ گەراندنەوەی بۆ ئێران چاوەرێی ناوبراو دەکا، درایە کارمەندانی باڵیۆزخانەی سوئێدو دوای بەگەرمی پێشوازی کردن لە هاورێ قادری بەڵێنیان دا یادداشتنامەکەیان بگەیەننە شوێنی پێوەندیدار لە سوئێد.\nدوای کاتژمێرێک بەشدارانی کۆبوونەوە ئێعترازییەکە، بەردەم باڵیۆزخانەی سوئێدیان چولکرد.\nقادر میری ماوەی پێنج ساڵە لە وڵاتی سوئێد داوای مافی نیشتەجێبوونی کردوە کە لەلایەن بەشی پەنابەری‌و کۆچبەرانی سوئێدەوە داواکەی قبووڵ نەکراوە، هەرچەند ناوبراو خێزاندارەو خاوەنی منالیشەو هاوسەرەکەی وەک هاووڵاتییەکی سوئێدی دەمێکە لەو وەڵاتە نیشتەجێ بووە، بەڵام تا ئێستا مافی نیشتەجێ بوونی ناوبراو قبووڵ نەکراوەو بریاری ناردنەوەی درابوو، بەڵام بە هۆی بە دەنگەوە هاتن‌و بە میدیایی بوونی کێشەی قادر میری لە کۆمەڵای سوئێددا بەر لە هەر شتێک ناردنەوەکەی راگیراوەو بەشی کۆچ‌و کۆچبەرانی سوئێد بەڵێنی پێداچوونەوە بە داوای مافی نیشتەجێ بوونی قادر میریان داوە.


سەعیدلی - ویکیپیدیا، ئینسایکڵۆپیدیای ئازاد\nSaidlu - سعیدلو - Səidli\nپۆتانەکان: 37°39′33.5″N 45°06′18.5″E / 37.659306°N 45.105139°E / 37.659306; 45.105139پۆتانەکان: 37°39′33.5″N 45°06′18.5″E / 37.659306°N 45.105139°E / 37.659306; 45.105139\nسەعیدلی گوندێکە، کەوتووەتە گوندەواری نازیا نشیو، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nسەعیدلی ھاوسنوورە لەگەڵ ئەم گوندانە:\nلە باکوورەوە لەگەڵ گوندی عیسالی زەمی.\nلە باشوورەوە لەگەڵ گوندی غەفاربەھی.\nلە ڕۆژھەڵاتەوە لەگەڵ گوندی سەفەربەھی.\nلە ڕۆژاواوە لەگەڵ گوندی عەسکەراباد تەپە.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢٤٥) کەس و (٧٢) خێزان بووە.\nوەرگیراو لە «https://ckb.wikipedia.org/w/index.php?title=سەعیدلی&oldid=900688»


کچە کوردێک دەبێتە باشترین رۆژنامەنووسی رۆژهەڵاتی ناوەڕاست | semakurd.net\nوتار | پووشپەڕ 22, 2014 - 2:18پ.ن.\nشەونم عادل کە ھونەرمەند و راگەیاندنکارە و نەوەی رۆشنبیری ناسراوی کورد جەمال عیرفانە، سەبارەت بە خەڵاتکردنەکەی لە لێدوانێکی تایبەت بە (باسنیوز)ی راگەیاند ’بانگێشت کرابووم بۆ ئامادەبوون لە فێستیڤاڵێک بەناوی (ھەزار لێھاتووی رۆژھەڵاتی ناوەڕاست) کە لە وڵاتی میسر بەڕێوەدەچێت و وەک ئافرەتێکی کورد و راگەیاندنکارێکی سەربەخۆ کە بۆ یەکەمین جار بەشداری ئەو فێستیڤاڵە دەکات خەڵاتی باشترین راگەیاندنکارم پێدەبەخشرێت’ گوتیشی ’شانازی بە کورد بوونی خۆمەوە دەکەم’.\nشەونم عادل لەچەندین ناوەند و ئاژانسی جیا جیا کاری راگەیاندنی کردووە و ھەروەھا وەک ئەکتەریش بەشداری فیلمێکی سینەمایی کردووە و لە ئێستادا لە شاری لەندەنی وڵاتی بەریتانیا نیشتەجێیە و لەو وڵاتە کاری راگەیاندن دەکەن.\nروناکبیر و سیاسەتمەدار جەمال عیرفان کوڕی مەلا عەبدوڵڵای کوڕی مەلا رەسوڵی کاژاوی-یە. ساڵی 1881 لە شاری سلێمانی لەدایک بووە. لە قوتابخانەی روشدیەی عەسکەری، خوێندویەتی و بۆ درێژەدان بە خوێندن چۆتە شاری بەغدا و پاشان لە ئەستەنبوڵ کۆلێژی عەسکەری تەواوکردوە و پاشان گەڕاوەتەوە کوردستان و ماوەیەکیش بەڕێوەبەری ناحیەی (مەرگە) بووە.لە 12 ی کانونی یەکەمی ساڵی 1922 لەلایەن دەستێکی نادیارەوە، تیرۆر کرا.\n)باسنیوز) شۆڕش محەمەد


ئێمیلی مۆرفی؛ له بایدن یاخیبووه‌و كلیلی كۆشكی سپیشی له گیرفاندایه\n04:03 - 12/11/2020 415 جار خوێندراوەتەوە\nلەم ڕۆژانەدا، سەرنجەکان ڕوويان له ئێمیلی مۆرفی، بەڕێوەبەری بەشی خزمەتگوزارییە گشتییەکان، کە کلیلی گواستنەوەی دەسەڵاتی لە کۆشکی سپییدا لە دۆناڵد تره‌مپەوە بۆ جۆ بایدن سەرۆکی هەڵبژێراو له ده‌ستدایه.\nمۆرفی بە شێوەیەکی بەربڵاو نەناسراوە، بە تایبەتی کە کارەکەی پێویستی بە هیچ ده‌ركه‌وتنێكی میدیایی نییە، بەڵام دوای سوربونی تره‌مپ له‌سه‌ر ئه‌وه‌ی ئاماده‌نیه له‌گه‌ڵ تیمه‌كه‌ی بایدندا مامه‌ڵه بكات، سه‌رنجه‌كان چونه‌ته سه‌ر ئێمیلی مۆرفی.\nمۆرفی، پشتیوانی تره‌مپ ده‌كات له ره‌تكردنه‌وه‌ی ئه‌نجامی هه‌ڵبژاردندا كه 3 ی تشرینی دووەم به‌ڕێوه‌چوو تییدا تره‌مپ سه‌ركه‌وتنی به ده‌ستهێنا.\nمۆرفی، بڕیارەکانی تره‌مپ جێبەجێ دەکات کە تا ئێستا گڵۆپی سەوز بۆ هه‌ڵنه‌كراوه، بۆ رێكخستنی رێكاره‌كانی گواستنەوەی دەسەڵات، ئەمەش لەوانەیە ئەرکی بایدن ئاڵۆز بکات بۆ گه‌یشتن به کۆشکی سپی.\nتره‌مپ، لە مانگی 12ی ساڵی 2017 دا مۆرفی بە بەرپرسی بەشی خزمەتگوزارییە گشتییەکان دەستنیشانکرد، کە كاره‌كانی له بەڕێوەبردنی بەڕێوەبەری نوسینگەی حکومەتی فیدراڵیدا چڕکراوه‌ته‌وه.\nئێمیلی مۆرفی، پارێزەر لە دایکبووی سانت لویسیه له ویلایه‌تی میسۆری، سەرپەرشتیاری سەرەکی هێزی کاری مەدەنی فیدراڵی و موڵک و گرێبەستەکانی حکومەتی فیدراڵییە .\nتا ئه‌م ساته به رێنمایی تره‌مپ، ره‌تیكردوه‌ته‌وه واژۆ له‌سه‌ر نوسراوه‌كانی دابینكردنی خه‌رجی پێویست بكات بۆ گواستنه‌وه‌ی ده‌سه‌ڵات، له‌گه‌ڵ ئه‌وه‌شدا به‌مدواییانه به‌رپرسانی حكومی به ئاسانی ده‌ستیان پێی ناگات.\nکاتێک بایدن لە 7 ی تشرینی دووەم وەک سەرۆکی ئەمریکا ڕاگەیەنرا، مۆرفی ڕەتیکردەوە نامەیەک ئیمزا بکات کە ڕێگەی بەتیمی بایدن ده‌دا بەشێوەیەکی ڕەسمی دەست بەکار بکات و دەستی بەدەزگا فیدراڵییەکان و سندوقه گوێزراوه‌كان بگات.\nئەمەش بریتییە لەڕێگرتن لە گه‌یشتن به سه‌رجه‌م به‌شه‌كانی نوسینگەكه، له‌گه‌ڵ پشکنینی باکگراوندی کاندیدەکان بۆ پۆستی کابینە و گەیشتن بەزانیارییە نهێنییەکان کە ڕەنگە پێویستبن بۆ ئه‌و حاڵه‌ته كتوپڕانه‌ی كه ئیداره‌ی نوێ تووشی ده‌بێت.\nمۆرفی، لە کۆتاییەکانی ساڵی 2016دا وەک خۆبەخش لە گواستنەوەی ده‌سه‌ڵات بۆ تره‌مپ کاری کردووه، پێش ئەوەی بچێتە ناو ئیداره‌كه‌وه و بۆ پۆستی به‌ڕێوه‌به‌ری په‌یوه‌ندییه‌كان له كۆشكی سپی كه له چوارچێوه‌ی ئاژانسی ئاسایشی گشتیدایه وه‌ربگرێت.\nبڕوانامەی ئایزۆ بەخشرایە وەزارەتی ئاوەدانکردنەوە\nسەرۆكی هەرێم نامەیەكی بۆ نەتەوەیەكگرتووەكان نارد\nشۆفێرێك لە رووداوێكی هاتوچۆدا سەری لە جەستەی جیابوەوە\nئاسایشی نیشتیمانیی دوو گۆرانیبێژی میللی ناچار بە داوای لێبوردن دەكات\nبەرپرسێكی ئێران: هێرشە موشەكییەكان بۆ سەر هەرێم بەردەوام دەبن\nئارێز عەبدوڵا: فشارەكان گەیشتووەتە ئێسقانی یەكێتی\nبەوێنە؛ دوایین قۆناغی ڕێگای دووسایدی نێوان هه‌ولێر – دهۆك کرایەوە\nحكومەتی هەرێم بە فەرمی پابەندبوونی خۆی بە بودجەوە راگەیاند\nسۆسیۆ سیاسیی تاوانە کۆمەڵایەتییەکان


ئەمریکا و تاڵیبان خولێکی دیکەی گفتوگۆکانیان ئەنجامدا\n12:33 سێ شه‌ممه 13 ئاب 2019\nدانوستانى ئاشتى نێوان بزوتنه‌وه‌ى تاڵیبان و ئه‌مریكا له‌قه‌ته‌ر به‌رده‌وامه و تا ئێستاش ئەنجامەکەی ئاشكرا نه‌كراوه.\nزەبیحوڵڵا موجاهید، وته‌بێژى بزوتنه‌وه‌ى تاڵیبان به‌میدیاكانى ڕاگه‌یاندووه: “هەشتەمین گەڕی دانوستانەكانی نێوان تاڵیبان و ئەمریكا شەوی ڕابردوو لە دۆحەی پایتەختی قەتەر كۆتایی هاتووە”.\nوته‌بێژه‌كه‌ى تاڵیبان دانوستانەكانی نێوان حزبه‌كه‌ى و ئه‌مریكایى بە بنیاتنەر و درێژخایەن ناوبردووە و وتوویەتی: “هەردوولا لەگەڵ سەركردەكانیان سەبارەت بە هەنگاوەكانی داهاتوو ڕاوێژ دەكەن.”\nله‌ماوه‌ى ڕابردوودا، زنجیره‌یه‌ك كۆبونه‌وه له‌نێوان سه‌ركرده‌كانى بزوتنه‌وه‌ى تاڵیبان و ئه‌مریكادا له‌دۆحه‌ى پایته‌ختى قه‌ته‌ر بەڕێوەچوون، به‌ڵام تا ئێستا ئەنجامێکی ئەوتۆ لەو گفتوگۆیانە ڕانه‌گه‌یه‌نراوه.\nبزوتنه‌وه‌ى تاڵیبان، ساڵى 1994 له‌ئه‌فغانستان دامه‌زراوه، رێكخراوێكى سوننه مه‌زهه‌به و لەسەرەتای دامەزراندنیەوە ده‌ستیداوه‌ته خه‌باتى چه‌كدارى و كرده‌وه‌كانیشى له‌لایه‌ن ئه‌مریكاوه به‌تیرۆریستى ناو زه‌د ده‌كرێن.\nساڵى 1996 زۆربه‌ى خاكى ئه‌فغانستان و كابۆڵى پایته‌ختى كۆنترۆڵكرد و ساڵى 2001 دواى هێرشه‌كه‌ى یانزه‌ى سێپته‌مبه‌ر، به‌تۆمه‌تى تێوه‌گلان به‌و هێڕشانەوە ئه‌مریكا هێرشى كرده سه‌ر بزوتنه‌وه‌ى تاڵیبان و له‌كابۆڵ و زۆربه‌ى شاره‌كانى ترى ئه‌فغانستان دوورى خسته‌وه.\nفەرماندەى گشتى هەسەدە باس لە “ڕێککەوتنى نهێنى” ئەمریکا و تورکیا دەکات "تورکیا هەشت گوندى داگیرکردووە"\nڤیدیۆ.. دانپێدانانى ئەو کوڕەى لە فەیسبوک و ئینستاگرام زیاتر لە 30 کچ و کوڕى هەڵخەڵەتاند لەدهۆک دەستگیرکرا\nبڵاوبوونەوەى ماسییەکى نامۆ ترس دروستدەکات\n"ده‌توانێت له‌سه‌ر وشکانیش بژیت"\n09:34 شه‌ممه 12 تشرینی یه‌كه‌م 2019\nلەشکرکێشییەکەى تورکیا دراوەکەى خستۆتە مەترسى داڕمانەوە\n22:11 شه‌ممه 12 تشرینی یه‌كه‌م 2019\n22:33 سێ شه‌ممه 24 ئه‌یلول 2019\nهۆشداریی لە مەترسییەکانی خواردنی جبس دەدرێت لەسەر تەندروستی\n14:04 پێنج شه‌ممه 26 ئه‌یلول 2019\nهەوڵدەدرێت فرۆشتنی دەرمانی لاوازکردن و قەڵەوکردن لە تۆڕە کۆمەڵایەتییەکان قەدەغە بکرێت\nڤیدیۆ..لەئێران نەخۆشى ئایدز تەنگ بەدانیشتوانى گوندێک هەڵدەچنێت\n09:50 یه‌ك شه‌ممه 06 تشرینی یه‌كه‌م 2019\n20:41 چوار شه‌ممه 25 ئه‌یلول 2019\nئامێدى؛ گەنجێک بەهۆی بۆردوومانی فڕۆکە جەنگییەکانى تورکیاوە گیانی لەدەستدا\n15:10 پێنج شه‌ممه 26 ئه‌یلول 2019\nشاندێکى پەرلەمانی کوردستان لە بەغدایە بۆ تاوتوێکردنی بودجە


پێشوازی کردنی خەڵکی شارەکانی کوردستان لە هەڵمەتی مەدەنییانەی شەریف باجوەر 13 / 9 / 2017 شەریف باجوەر چالاکی مەدەنی و ژێنگەپارێزی خەڵکی شاری مەریوان کە بە نیشانەی نارەزایەتیی دەربڕێن بە دژی کوڵبەر کوشتن و هەروەها پشتیوانی کردن لە ڕەزا شەهابی چالاکی کرێکاریی مانگرتوو لە زیندان، بە دوچەرخە لێی‌خۆڕین، لە مەریوانەوە بەرەو تاران بەڕێکەوتووە، لە لایەن خەڵکی شارەکانی کوردستانەوە پێشوازیی لێ کرا.\nئەو چالاکە مەدەنییە بۆ گەیاندنی پەیامی خۆی بە تاران وەکوو ناوەندی بڕیاردان، لە مەریوانەوە بەرەو تاران بەڕێکەوتووە و لە لایەن خەڵکی شارەکانی دیکەی کوردستان بە تایبەتی ژینگەپارێزان و چالاکانی مەدەنی پێشوازی لێکرا.\nرۆژی ٢٠خەرمانان شەریف باجوەر بە بڵاوکردنەوەی پەیامێک مەبەست لەو هەڵمەتە مەدەنیyانە لە چەند خاڵ‌دا باس کرد کە بریتین لە:\nبەرگریی کردن لە دۆخی کۆڵبەران لە کوردستان و نارەزایەتیی دەربڕین لە هەمبەر کوشتنی کۆڵبەرانی کورد و دووپات‌بوونەوەی ئەو کارەساتە.\nپشتیوانی کردن لە ڕەزا شەهابی چالاکی کرێکاری و ئاتێنا دایمی، هاسۆزی کردن لە گەڵ قوربانیانی شەڕو ناکۆکییەکانی وڵاتی میانمار وبانگهێشت کردنی خەڵک بۆ بەشداریی کردن لە چالاکیی مەدەنییانەوە ناوزەد کردنی پێنجشەممە بە ناوی رۆژی مێهربانی و هەوڵدان بۆ سرێنەوە هەرچەشنە توندوتیژی و پەرەپێدان بە روحی مرۆڤایەتی.\nئەو چالاکە مەدەنییە لە رۆژانی رابردوو لە شارەکانی کوردستان وەکوو شاری سنەو دێولان و قوروە پێشوازی لێکرا و هەروەها هەڵمەتە مەدەنییانەکەی لە تۆڕەکۆمەڵایەتییەکان دەنگدانەوەی هەبووە.\nجێی وەبیر هێنانەوەیە شەریف باجوەر ئەندامی ئەنجومەنی چیای سەوزی مەریوان ساڵی ڕابردووش بە نیشانەی نارەزایەتیی دەربڕێن بەرانبەر بە ئاژڵکوژی بۆ ماوەیەک مانی لە خواردن گرتن و بە پیاسە لە مەریوانەوە بۆ سەلاس باوەجانی بەڕێکەوت و لە دزڵی لە لایەن هێزەئەمنییەکانەوە دەسبەسەر کرا.


پەیامی کۆتایی مەکتەبی سیاسی یەکێتیی نیشتمانیی کوردستان بۆ هەڵمەتی بانگەشەی هەڵبژاردن Kirkuk TV\nپەیامی کۆتایی مەکتەبی سیاسی یەکێتیی نیشتمانیی کوردستان بۆ هەڵمەتی بانگەشەی هەڵبژاردن\n08:01 - 2021-10-08\nلە دوایین ساتەکانی هەڵمەتی بانگەشەی هەڵبژاردنی پێشوەختەی ئەنجومەنی نوێنەرانی عێراق نزیک دەبینەوەو بە گڕوتینی دەستپێکردنەوەی شۆڕشی نوێی گەلەکەمان و رۆژانی راپەڕین و رزگارکردنی کوردستان لە چنگی بەعسی داگیرکەر و بەرەنگاربوونەوەی تاریکپەرستانی داعش بەرەو سندوقەکانی دەنگدان دەچین.\nئەمڕۆ پڕۆسەی دەنگدانی تایبەت بەڕێوەچوو، بە سوپاسێکی زۆرەوە پێشمەرگە قارەمانەکان، هێزەکانی ناوخۆ بە گڕوتینەوە بەشداری پڕۆسەکە بوون و دەنگیان دا، ئومێدەوارین ئێمەش بە هەمان رۆحیەتی ئەوانەوە لە پرۆسەکە بەشداربین.\nخەڵکی قارەمان و تێکۆشەری کوردستان…\nیەکێتیی نیشتمانیی کوردستان وەک هێزێکی رەسەنی خاوەن مێژوویەکی پاک و پڕشنگدار، پێشەنگ لە خەبات و قوربانیدان، داهێنەر لە بەرەنگاربوونەوەی دوژمن و تێکشکێنەری پیلانەکان، بۆ ئەم هەڵبژاردنە لەگەڵ هەڤاڵانمان لە بزووتنەوەی گۆڕان لە چوارچێوەی هاوپەیمانی کوردستان لە پڕۆسەکە بەشدارین، بە پشتیوانی و پاڵپشتی تێکۆشەرانی گەلەکەمان و خەڵکی دڵسۆزو قارەمانی کوردستان چاومان لە سەرکەوتنی گەورەیە، دەمانەوێ سەرکەوین و سەرکەوتنمان بکەینە دیاری بۆ رۆحی رابەرانمان مام جەلال و کاک نەوشیروان و سەرجەم تێکۆشەرانی گەلەکەمان.\nوەک یەکێتیی نیشتمانیی کوردستان، ئامانجمانە لە خانەقینەوە تا زاخۆ، لە سلێمانی پایتەختی رۆشنبیری و شاری هەڵمەت و قوربانی، لە کەرکوووکی قودسی کوردستان، لە هەولێری قەڵاو منارەو لانەی شێران، لە دهۆکا رەنگین و هەڵەبجەی بەناهەق شەهیدکراو، لە گەرمیانی ئەنفالکراو و راپەڕینی دەروازەی راپەرینەوە، لە بەغدای پایتەختی عێراق و لە موسڵی بریندار، متمانەی خەڵکی کوردستان بەدەستبێنین و نوێنەرانمان لە بەغدا، لە چوارچێوەی ستراتیژی روونی مام جەلال کاربکەن بۆ چەسپاندنی مافە نەتەوەییەکانمان و ببینە داکۆکیکاری سەرسەخت لە دابینکردن و پاراستنی قووتی خەڵکی کوردستان، خەبات بکەین لەپێناو زامنکردنی شایستە داراییەکانی هەرێمی کوردستان و جێبەجێکردنی دەستووری عێراق.\nبەشداریکردنتان لە پڕۆسەی دەنگدان مافێکی سەرەتایی خۆتانەو بە بەشداریکردنتان لە پرۆسەکە دەتوانن ببنە بەشێک لە رێڕەوی بڕیاردان لەم وڵاتە، دەنگدانتان بە کاندیدانی هاوپەیمانی کوردستان و یەکێتیی نیشتمانیی کوردستان بەهێزترکردنی پێگەی کوردە لە بەغدا، یەکێتییەکی بەهێز لە بەغدا زامنی ژیانێکی سەقامگیرە لە هەرێمی کوردستان و راستکردنەوەی رێڕەوی بڕیاردانە لە بەرژەوەندی گەلەکەمان.\nیەکێتییە خوێن سەوزەکان…\nبە درێژایی مێژوو، یەکێتییەکەمان هەورازو نشێوی زۆری بینیوە، هەمیشە نەیارانمان خەونیان بە شکست و لەناوچوونی یەکێتی بینیوە، ئەوە ئێوەن نەتانهێشتووە خەونی نەیارانمان بێنەدی، ئەمجارەش بە بەشداری یەکێتیانەتان لە پڕۆسەکە و سەرخستنی کاندیدانمان دەتوانین بۆ یارو نەیاری بسەلمێنین کە یەکێتی هێزێکی رەسەنەو خاوەنی جەماوەرێکی پۆڵاینەو هەرگیز ناکەوێ، دەبێ ئەمجارە هەموومان پێکەوە بیسەلمێنین کە یەکێتی هێزێکە لەهەناوی خەڵکی کوردستانەوە هەڵقوڵاوە، هەر خەڵکی تێکۆشەرو بە شەرەفی کوردستانیشن یەکێتی سەردەخەن و دەیسەلمێنن کە مامی هەموومان مام جەلال راستی فەرموو کە وتی سەفین لەبن بێ یەکێتی لەبن نایە.\nداوا لە هەموو کادیرو ئەندام و لایەنگرانی یەکێتی، کەسوکاری سەربەرزی شەهیدان و ئەنفالکراوان، کەسوکاری پێشمەرگە قارەمانەکان، زیندانیانی سیاسی و کەمئەندامانی سەنگەر، خاوەن پێداویستیە تایبەتەکان، بە تایبەت گەنجان و لاوان و ژنان، تەواوی کۆمەڵانی خەڵکی کوردستان دەکەین دەنگ بدەن بە هاوپەیمانی کوردستان.\nلەپێناو ئاسوودەکردنی رۆحی شەهیدانمان، لە پێناو سەرخستنی هاوپەیمانیەکەی مام جەلال و کاک نەوشیروان\nلەپێناو دابینکردنی ئایندەیەکی گەش بۆ نەوەکانی داهاتوو و زامنکردنی ژیانێکی شایستە بۆ گەنجان و لاوانمان\nدەنگ بدەن بە هاوپەیمانی کوردستان


سێ کوچکه‌ی روژهه‌لاتی ناوی سیاسه‌تی ئیستعماری جودای خووازی کورد؟ یان ته‌جزیه‌ته‌لبی؟ – History Of Kurd\nHome / مێژووى جیهان / شارستانیەت / سێ کوچکه‌ی روژهه‌لاتی ناوی سیاسه‌تی ئیستعماری جودای خووازی کورد؟ یان ته‌جزیه‌ته‌لبی؟\ndidar othman 2016-09-26\tشارستانیەت لێدوان نووسین ناچالاککراوە لە سێ کوچکه‌ی روژهه‌لاتی ناوی سیاسه‌تی ئیستعماری جودای خووازی کورد؟ یان ته‌جزیه‌ته‌لبی؟ 3,251 Views\nکاتیک که باس له روژهه‌لاتی ناوی دیته ئاراوه راسته‌وخۆ یا ناراستوخۆ و سه‌رنجمان ده‌چیته شوینیک که خاون ئیستراتیژیکی تایبه‌ت ژیئوپولیتیک له بواری میژیی وه سه‌رچاوی شارستانیه‌ت ، فه‌لسه‌فه، و زانست بوه به دریژای میژوی چه‌ند هه‌زارساله‌ی خۆوی خاون ئاسه‌واریکه له فه‌رهنگ بواری فه‌رهه‌نگی و تایبه‌ت مه‌ندی فولکلور کولتور وه که‌له‌پور و خاون ئه‌ده‌بیاتی تایبه‌ته له بواری زمانه وانیه‌وه خاوه ریزمانی تایبه‌ت بوه‌وه ته‌نانه‌ت به‌پی ئاسه‌واره میژویه‌کان ده‌توانین بلین به سی شیواز ئاسه‌واری میژوی و حاشا هه‌لنه‌گر هه‌یه که میله‌تی کوردشانازی پیوه ده‌کات به پی ئاسه‌وارناسان وه زمان ناسانی ئالمانی له تویژینه‌ویکی نوی دا ده‌ریان خستوه که له روژهه‌لانی ناوی له باکوری کوردستان بو یه‌که‌م جاره که دانی پیدانینن که یه‌که‌م ریچکه‌ی زمان له ئاراراته‌وه که میژوی بو 9500 سال پیش ده‌گه‌ریته‌وه و ئه‌م ریچکه‌یه تائیستا زیاتر له 400 زمانی به فه‌رمی لی دروست بوه له هئندو ئروپادا بلاو بوته‌وه و ته‌نات پشت ئه‌ستورن به‌شیکی زور چاویکی زمان ده‌گه‌ریته وه بو سه‌ره‌تای که له ئاراراته‌وه سه‌رچاوه ده‌گریت هه‌ر به‌م مه‌به‌سته ده‌توانین ئاماژه به میژوی و خاند‌واریه‌نی ئه‌و ئاسه‌واری نوسینه‌کان بکه‌ین\nیه‌که‌م وینه‌ی نه‌قشه‌ی چوگرافیای روژهه‌لاتی ناوی سه‌رده‌می ده‌سه‌لاتی میدیا ده‌سه‌لاتی مادکان\nیه که‌م ئاسه‌واری نوسین به شیوه‌ی ئه‌ویستایه دوهه‌م به شیوه‌ی بیزماریه و سیهه‌م ئاسه‌وار به شیوه‌په‌هله‌وی له روژهه‌لاتی ناویدا که ئیستاش به‌شیکی زور له پسفورانی زمانه‌وانی میژوئی سه رسامن به ریچکه‌ی دارشتنی ئه‌م ئاسه‌وارانه له بواری زانستی وه ریشه‌ی زمانه‌وانی له فونتیک و دارشتنی به‌شیوی ره‌سته له سه‌ر روداوه‌کان و یان ئه‌فسانه‌کانی سه‌رده‌م له بواری بیروباوه‌ر وه ئاینه‌وه میژوی شارستانیه‌ت له روژهه‌لاتی ناوی دا ده‌توانین بلین پتر له 12 هه‌زار ساله به‌پی به‌لگه نوسراوه‌کانی بیرو باوه‌ری ئه‌ویستایی هه‌ر بم بونه‌یه‌وه من چه‌ند نمونه‌یه‌ک دینمه‌وه هه‌لبه‌ت روژهه‌لاتی ناوی خوی خاوه‌نی بیرو باوه‌ری مه‌زدائیستی وه زه‌روان بیکه‌ران‌به‌شیوه‌یه‌کی گشتی ده‌توانین بلین خاوه‌ن پیگه‌ی تایبه‌ت له سه‌ر بنه‌مای ئاهورا مه‌زدای وه خاوه‌ن خوداوه‌ندانی ژن واکو مهر میترا وه ئاناهیتان ئانانا وه هه‌ر ئه‌م ریچکه‌ی به خودای بون خوی له بیرو باوه‌ر ی مه‌زدائیستی وه زه‌رده‌شتی دا ده‌بینیته‌وه که ئه‌م بیرو باوه‌ره له‌ناو ئه‌ویستا وه (په‌هله‌وی ئه‌ن فه‌هله یان فه‌له‌ئی که پرفسور ئارتور کریستیه‌نسه‌ن که کتیبی میژوئی ساسانیان باسی ده‌کات) ویان له به‌شی بیزماری وه نمونه‌ی هه‌ره به‌ر چاو ئاسه‌واری بیستون\nئه‌وی که ئیستا بو ئیمه‌ی گه‌لی کورد جیگای باسه له روانگه‌ی میژویه‌وه ئیمه تاچ راده‌یه‌ک ده‌توانین پیداگری له پرسی که سایه‌تی خومان بکه‌ین له روانگه‌ی فه‌رهه‌نگی کولتوری که‌له‌پور وه هاوبه‌شی زمانه‌وانیه‌وه سه‌باره‌ت به رابردو وه گریدانی ئیستامان به میژووه به پیویستی ده‌زانم لیره‌دا بریک باس له پیکهاته‌ی ئه‌و سه‌ر ده‌م بکه‌م که خاوه‌ن تایبه‌تمندی تایبه‌ت بون سه‌باره‌ت به زمانه‌وه 1 (کاسپیه‌ن شوین باکور ئیران وه ئه‌فغانستانی ئیستا) 2 (مانایه‌کان له دوروبه‌ری گولی ئورمیه) 3 (سکایه‌کان له باکوری ئیران ئازه‌بایجانی ئیستا) 4 (ئوراتوریه‌کان له ئیستای ده‌وروبه‌ری گولی وان)5 (ئورامان ئیستای ئه‌رمنستان) 6 (کمیریرکان له باکوری روژئاوای تورکیه ئیستا)\n7 (هه‌یتیه‌کان له باشوری ئیستای تورکیه له سه‌ر ده‌ریای سپی ) 8 (ئاشوریه‌کان له ئیستای موسل له ئیراق) 9 (کاسیه‌کان له نیوان کاسپیه‌نه‌کان و سکایه‌کان له باکوری ئیران نزیک به چیای ئه‌لبرز) 10 (لو لویه‌کان له به‌شی بادینان له سی گوشه‌ی ئیران ئیراق تورکیه) 11 (پارته‌کونان له سمنان وه کرمان له ئیران) 12 (پرسید یان پارسه‌کان له نزیک شیراز وه بلوچستان) 13 (که‌لدانیان له نزیک به که‌نداو له کوویتی ئیستا) 14 (سومریه‌کان له شوش نزیک ئه‌هواز) 15 (بابولیه‌کان نزیک ئیستای به‌سره له ئیراق) 16 (حوریه‌کان یان هوریه‌کان له ئیستای هه‌ورامان وسنه و کرمانشا) 17 (ئیلامیه‌کان له ئیستای ئیلام لورستان له‌کستان وه به‌شیک له ئه‌هواز) 18 (مادکان له هه‌مه‌دان وه به‌شیک له زه‌نجان و به‌شیک له سنه)19 (فنیقییه‌کان له ئیسرائیل وه فلستین) 20 (میسریه‌کان له ئیستای ولاتی میسر) 21 (کاردوخیه‌کان له نیوان لو لویه‌کان و ئوراتور نزیک به گولی وان وه سنوری ئیرانی ئیستا)\nهه‌لبه‌ت من لیره‌دا باس له‌م پیکهاته میژویه ده‌که‌م که به‌دریژای میژو هه‌چه‌ند له ململانی ده‌سه‌لات دابون له ناو خو به‌لام هه‌رکام هاوبه‌ش بون له ره‌وتی به‌رو پیش بردنی شارستانیه‌ت یه‌کیک له تایبه‌تمه‌ندیه سه‌رکیه‌کان زمانی هاوبه‌ش بیرو باوه‌ری هاوبه‌ش به‌لگه‌هایه‌کی حاشا هه‌لنه‌گرن و له هه‌ر شوینیکی ناوچه‌ی روژهه‌لاتی ناوی توژینه‌وه بکریت جی په‌نجه‌ی ئاسه‌وار وه نوسینه‌کان ده‌ری ده‌خات که کی خاوه‌نی ئه‌م میژوی راسته‌قینه‌ی روژهه‌لاتی ناویه\nیه‌که‌م ئاسه‌واری نوسین په‌هله‌وی که‌به‌نوسینی خودایان ناوی لی ده‌به‌ن واکوده‌سه‌لاتی خودایان وه پادشاکان\nدوهه‌م ئاسه‌واری نوسینی ئه‌ویستائی(هه‌لبه‌ت ئه‌ویستای کون وه ئه‌ویستای تازه) که تایبه‌ت بوه به موغه‌کان وه کاهینانی بیرو باوه‌ری زه‌روانیان به خودایبونی ژن و زه‌رده‌شتیان که هه‌لگری فه‌لسفه‌ی زه‌روانیان بون\nسیهه‌م ئاسه‌واری نوسینی بیزماری تایبه‌ی بوه به بازرگانان وه که‌شاوه‌رزان و ئاژه‌لداران\nهه‌ر به پی ئه‌م بلگانه‌یه ئیمه واکو گه‌لی کورد ده‌توانین خاوه‌نداریه‌تی له میژوی راسته‌قینه‌ی روژهه‌لاتی ناوی و بونی خومان بکه‌ین چونکه شوینی ئاسه‌واره‌کان و شوینی راسته‌قینه میرات گرانی ئه‌م میژویه ده‌توانم به‌راشکاوانه بلیم ئیمه‌ی کوردین هه‌رچه‌ن که‌سانیک بیانه‌وه‌یت ئه‌م میژوی چه‌ند هه‌زار ساله‌یه به شیوه‌یی کاتی بشوینن به‌لام راستیه‌کان له ناو دلی روژهه‌لاتی ناوی و ئاسه‌واره‌کان دایه .\nبه پی ئه‌م به‌لگانه ئایه‌کو تورک (پانیتورکیسم) که ئیستا به بالوپشتی سیاسه‌تی ئیستعمار و سیاسه‌تی ده‌وله‌ت نه‌ته‌وه ده‌توانیت ئیدعای ئه‌م میژوه وه ئاسه‌وارانه وه ئه‌م نوسینانه بکات تا چ راده‌یه‌ک شیوازی زمانه‌وانی تورکان له گه‌ل ئه‌م ئاسه‌وارانه یه‌ک ده‌گریته‌وه بیگومان ناتوانیت\nئایه‌کو عه‌ره‌ب ده‌توانیت ریزمانی زمانه‌وانی له گه‌ل ئه‌م ئا سه‌وارانه یه‌ک بخاته‌وه بیگومان ناتوانیت\nدارشتنی زمانی فارسی ئیستا له بواری فه‌ر هه‌نگی به پیتی عه‌ره‌بی و له فه‌رهنگنامه‌ی فارسی نزیک به 80% ریچکه‌ی چاوکی زمانه‌وانی بو فه‌رهه‌نگی عره‌بی ده‌گه‌ریته‌وه که فارسه‌کان واکو که‌مینه له‌ئیران به پشتیوانی سیاسه‌تی ئیستعماری بریتانیا یه‌که‌م شای ده‌ست نیشان کراو واکو بنه‌ماله رزاخان میرپه‌نج که نازناوی (په‌هله‌ویان) بو خویان هه‌لبژارد که ده‌ست کردی بیگانه بون و ئیستا له روانگه‌ی فه‌رهه‌نگی زمانه‌وانیه‌وه نزیک بونه‌ته‌وه له فه‌رهه‌نگی عه‌ره‌ب و ته‌نانه‌ت ئیستا له دوای روخانی ده‌سه‌لاتی پادشایه‌تی و به هاتنی کوماری به نیو ئیسلامی ئیران و له ژیر سیبه‌ری باوه‌رداری به ئیسلام وه په‌یره‌و کردنی ئایاتی قورعان فه‌رهه‌نگی ئیران له‌گه‌ل ریزمانی عه‌ره‌بیوه له قورعان دا ده‌بینیته‌وه ده‌یانه‌ویت ببنه ئه‌ندامی کومکاری عره‌بی که ئیستا واکو به‌شی میوان له کورو کوبونه‌وه‌کانی عه‌ره‌بی به‌ش دارن ،، پرسیار لیره‌دایه\n1 – ئیمه‌ی کورد تاچ راده‌یه‌ک له بواری فه‌رهه‌نگی زمانه‌وانی له گه‌ل تورک پاننیتورکیسم هاوبه‌شین؟\n2 ئیمه‌ی کورد تاچ راده‌یه‌ک له‌بواری فه‌رهه‌نگی له گه‌ل ریزمانی عره‌بی ئیمپراتوری لم هاوبه‌شین؟\n3 – ئیمه‌ی کوردله به‌شی روژئاوا تاچ راده‌یه‌ک له گه‌ل فه‌رهه‌نگی روژئاوا هلینیسم له بواری زمانه‌وانی وه فه‌ر هه‌نگیه‌وه هاو به‌شین\nلیره‌دا ده‌مه‌وی بلیم ئه‌مرو له لایه‌که‌وه ئیمپراتوری لم یان عه‌ره‌ب له لایه‌که‌وه پانی تورکیسم وه له به‌شی روژئاوا هه‌لنیسم وه ولاتانی ئوروپائی و ئیمه‌ی کورد لم سی کوچکه‌ی روژهه‌لاتی ناوی که خاوه‌نی میژوی چه‌ن هه‌زار ساله‌ین هیشتا داگیرکاران له سه‌ر مالی خومان پیمان ده‌لین کورد جودای خواز یان ته‌جزیه‌ته‌له‌به\nهه‌رچه‌ند ده‌روانینه سیاسه‌ته‌کانی ئه‌مروی سه‌ده‌ی 21 له چوارچیوه‌ی به‌رژه‌وند خوازی ولاتانی ناوچه‌یی وه سیاسه‌ته‌کانی ئیستعماری هاوپیمانی ئمپریالیسم ده‌بینین که کارنامه‌ی سی سه‌ده‌ی رابردو به هه‌مو شیوه‌یه‌ک دژی مروڤایه‌تی نه‌ک هه‌ر نکولی له بونی میله‌تیکی 50 میلیونی ده‌که‌ن به‌لکو ده‌یانه‌ویت به دزینی ئاسه‌واره‌کانیش میژوی ئه‌م ناوچه‌ی سی کوچکه‌ی روژهه‌لاتی ناوی بشارنه‌وه\nله‌م بابه‌ته ده‌مه‌ویت زیاتر سه‌رنج راکیشم سه‌ر ئه‌وی که له 3 سه‌ده‌ی رابدو وه ده‌سه‌لاتی زالی سیاسه‌تی ئیستعمار که ده‌توانم له چه‌ن خالدا ده‌سنیشانیکه‌م هه‌ر واکو ئاگادارن له په‌یشدا ده‌ستنیشانم کردوه له‌سه‌ر چه‌ند بابه‌ت که به پیویستی ده‌زانم لیره‌دا ناویان بین\n1 – رۆژهه‌ڵاتی ناڤین و سیاسه‌تی نێوده‌وڵه‌تی و وڵاتی ناوچه‌یی و پرسی کورد له سه‌ده‌ی 21دا (هۆ و هۆکاره‌کان)، به‌شێک له خاڵه شاراوه‌کان له سه‌ده‌ی رابوردوو دا\n2 – ده‌سه‌ڵاتداریی شیعه له رۆژهه‌ڵاتی ناڤین و موچه‌خۆره‌کانی بێگانه له 3 سه‌ده رابردوودا، به‌تایبه‌ت ئیستعماری بریتانیا\n3 – (شه‌ڕی سارد) له‌نێوا ن، ئه‌مریکا و رووسیه، پشتێنه‌ی سه‌وز،\nپرسی کورد له رۆژهه‌ڵاتێ ناڤین، به‌شێک له خاڵه‌کانی شه‌ڕی سارد\n4 – مودمێن بوون(ئیعتێاد) سێاسه‌تێ ئێستعمار له روژهه‌لاتێ ناوێ کاردانه‌وێ ڵه ناو گه‌ڵی کوردستان\nله چوار چیوه‌ی نوسینی ئه‌م باباته ده‌مانه‌ویت بریک له‌و خالانه ده‌ست نیشان بکه‌ین که سه‌رده‌می ئیستا که قیرانیکی سیاسی بروکی روژهه‌لانی ناوی گرتوته‌وه دریژه‌دانی هه‌مان 300 سالی داگریکاری سیاسه‌تی ئیستعماره‌یه له له بواری ژئو پولیتیک وه هه‌م له‌بواری جوگرافیا وه هه‌م له‌بواری رامیاری ئابوری وه هه‌م له بواری ریگای بازر گانی که ده‌توانی 3 قاروه واکو ئاسیا وه ولاتانی روژئاوا و ئافریقا ب ه یه‌که‌وه له 3 کوچکه‌ی روهه‌لاتی ناوی هه‌م له روی وشکانی وه هه‌م له‌رو ده‌ریاوه به‌یه‌که‌وه گری بدات\nئه‌ویی راستی بیت له وینه نقشه‌يی ئیرانه له پیش ده‌سه‌لاتی ئیستعمار له ساله کانی 1700 له سه‌ر ده‌می سه‌فه‌ویه‌کان له وینه‌یه‌دا ده‌ر ده‌که‌ویت له ژیر کاریگه‌ی ده‌سه‌لاته ده‌ست نیشان کراوه‌کان ئیران چون به‌بی بریاری گه‌ل وه کومه‌لگا ئیران ته‌جزیه کراوه به‌بی ئه‌وه کومه‌لگا بریاری له‌سه‌ر بدات له هه‌ل هه‌لو مه‌رجی سیاسی وه بشیوی ده‌وله‌تی ناوندی له پیناو مانه‌وه وه ده‌سه‌لاتی خویان بریاریان له سه چاره‌نوسی کومه‌لگاداوه\nبابه‌تی سه‌ره‌کی ئیمه ئه‌وه‌یه که ئیستا له سه‌ده21 ده‌بینین سیاسه‌تی ئیستعمار له سه‌ده‌کانی رابردو به هوی ده‌سه‌لاتی که‌مینه به سه‌ر زورینه‌ده که پیره‌و کر‌اوه له‌سه‌ر باوری ده‌سه‌لاتی که‌مینه به سه‌ر زورینه‌ده بو نمونه ده‌سه‌لاتی ده‌وله‌تی عوسمانی داروخا وه خه‌لافه‌تی عوسمانی درا به که‌مینه ده‌سه‌لاتی تورک وه نیژاد په‌ره‌ست که زوربه‌ی ولاتانی ژیر ده‌سه‌لاتی عوسمانی له ژیر ناوی ولاتانی ناوچه‌ی عه‌ره‌ب که ده‌بینین سوریه عیراق لوبنان ئوردون وه کویت و ارمنستان له به‌شی ئیران دا ولاتانی واکو بحرین ئه‌فغانستان سیستان وبلوچستان به‌شیک له ئازه‌ر بایچان و به‌شی له ناوچه کوردیه‌کان واکو گه‌نجه وه نه‌خچه‌وان و هه‌ر وه ها به شیک له ناوچه‌ی شاره‌زور وه خانقین وه منده‌لیئ له 2 ولاتی ئیران وه ئیراق به پشتیوانی وه به‌رژه‌وندی سیاسه‌تی ئیسعمار ته‌جزیه‌کراوه‌ن به‌لام له ئانی کات له سه‌ده21 گه‌لی کور له پیناو به چاره‌نوسی خوی که گه‌لیکی 50 میلیونیه به یه‌ک سری شه‌رعیات ده‌یانه‌ویت نگولی بکه‌ن له سه‌ر به‌خوی وه مافی چاره‌نوس به هه‌مو شیوه‌ه پلان داده‌ریژن بو به‌لاری دا بردن وه ته‌نانه‌ت له سه‌ری نیشتمانی خویان به جودای خواز وه ته‌جزیه ته‌له‌ب ناوی ده‌به‌ن ته‌نانه‌ت بو دژایه‌تی کردن ده‌توانین بلین که ئایئین وه بیروباوه‌ریان دژی میلتی کورد به‌کار هیناو که ده‌لین میله‌تی کورد هه‌ر ئه‌م میله‌ته‌ی ئاگرپه‌ره‌سته وه له‌روانگه‌ی دینه شه‌ر عیه‌ت ده‌ده‌ن به قه‌تلوعام وه ئه‌نفال کردن\nئامانج له نوسینی ئه‌م بابه‌ته\nمن واکو کوردیکی روژهه‌لات له به‌شی ئیران ده‌بینم که ده‌سه‌لاتی ناوندی له ماوی 300 ساله ده‌سه‌لاتی ئیستعمار وه لاوازی ده‌سه‌لاتی ناوندی ئیران به هوی گریدراوی به موچه خورانی ته‌نخاهی هیندی له ژیر کاریگه‌ری بیروباوه ری شیعه‌گه‌رای واکو موچه‌خورانی بیگانه‌و پئگه‌ی ئیستراتیژیکی ئیران بو به هوکاریک له ساله‌کانی 1800 ده‌وه بشیویه‌ک ئیران له پیناو به‌رژه‌وندیه‌کانی سیاسه‌تی ئیستعماری ته‌جزیه‌کرا و نمونه هه‌ره به‌ر چاو ده‌توانین ئاماژه به چه‌ن به‌لگه‌یه بکه‌ین\n1 ، له سالی1857 جیابونه‌وه‌ی ئه‌فغانستان له ئیران له سه‌ر ده‌می ده‌سه‌لاتی قاجار ، بی ئه‌وه‌ی که گه‌ل بتوانیت بریات بده‌ن\n2 ، له سالی 1872 به‌خشینی ته‌واوی کانزای ئیران به دورویتر که بو به هوی سه‌رسورمانی زوربه‌ی ولاتانی دونیا\n3 ، له سالی 1885 به‌شیکی زور له خاکی بلوچستان درا به ده‌و له‌تی تازه دروسکرا ی ئیسلامی که له هیندوستا جیا ببونه‌وه به ناوی پاکستان\n4 ، له سالی 1887 داسه‌پاندی بریاری تالپوت (ئینحساری ته‌مباکو توتن) له سه‌ده‌می قاجار\n5 ، له سالی 1901 له‌سه‌ر بریاری دوزینه‌وه‌ی نه‌وت له ژیر چاودیری دورویتر به نوینه‌رایه‌تی و سه‌مایه کوزاری مارسی و داسه‌پاندنی ئه‌م بریاره\n6 ،له‌سالی 1907 دابه‌ش بونی ئیر‌ان له لایه‌ن روسیه وه بریتانیا له سه‌ر ده‌می قاجار\n7 ، له سالی 1916 ده‌روست بونی ده‌وله‌تی تورک له‌سه‌رده‌ستی ئیستعماری بریتانیا و بریارنامه‌ی سایکس پیکو له هه‌مان سالدا\n8 ، له سالی له ساڵی 1917 بڕیارنامه‌ی بالفور.\n9 ، له ساڵی 1919 داسه‌پاندنی بڕیارنامه‌ی ئیمتیازی باکووری ئیران.\n10 ، له ساڵی 1920 رێگاخۆشکردن و پشتیوانی له ره‌زاخان و پشتیوانیکردنی له‌لایه‌ن سه‌یدزیا ئه‌دین ته‌باته‌بایی.\n11 ،له ساڵی 1920 په‌یماننامه‌ی سوور.\n12 ، له ساڵی 1920 دروستکردنی ده‌وڵه‌تی ئیراق.\n13 ، له ساڵی 1923 بڕیارنامه‌ی لۆزان.\n14 ، له ساڵی 1937 بڕیارنامه‌ی سه‌عدئاباد.\n15 ، له ساڵی 1953 رێگاخۆشکردن بۆ کۆدتای موسه‌دیق.\n16 ، له ساڵی 1971 رۆڵگێڕانی سه‌ره‌کی بریتانیا بۆ جیاکر‌دنه‌وه‌ی ناوچه‌کانی گشتی به‌حرین له باشوری ئیران جیابوونه‌وه‌ی ته‌واویه‌تی خاکی به‌حرین له ئیران\n17 ، له‌ساڵی 1975 بڕیارنامه‌ی ئه‌لجه‌زایر.\n18 ،له ساڵی 1979 گۆڕینی ده‌سه‌ڵاتی په‌هله‌وی و پشتیوانیکردن له ئایه‌توڵا خومه‌ینی.\nله‌م ریکه‌وتن نامانه‌دا ئایه‌کو کورد وه گه‌لانی ئیران چه‌نده‌یان رول تیدا گیراوه ده‌سه‌لاتی ناوه‌ندی به پشتیوانی سیاسه‌ته‌کانی ئیستعمار ئیران ته‌جزیه کراوه به تایبه‌ت له له ساله‌کانی 1920 و ده‌ست نیشان کردنی شا بو ئیران بو به هوی ئه‌وی که که‌مینه‌ی فارس ده‌سه‌لاتی خوی به‌سه‌ر زورینه‌ی کومه‌لگای ئیران دا داسه‌پینیت و فارسه‌کان یه‌کم کاریک که کردیان له بواری فه‌رهه‌نگی وه میژویه‌وه که خویان میژوی 2500 ساله‌یان ناوی ده‌به‌ن به بنه‌ما داده‌نین و بونه میراتگری میژوی چندهه‌زار ساله‌ی ئیران و ته‌نانه‌ت له بریار نامه ی  که ده‌توانین ئاماژه‌ی پی بکه‌ین تا چ راده‌یه‌ک کورد توانیویه‌تی بریار ده‌ر بیت له‌سه‌ر چارونوسی جوی\n1 به‌ڵێننامه‌ی ئیدریس بدلیسی و سوڵتان سه‌لیمی یه‌که‌م، ساڵی 1514وه ساڵه‌کانی 1555 ، 1556 ، 1590.\n4- به‌یاننامه‌ی سایکس پیکۆ، ئه‌م به‌یاننامه‌یه له 9 هه‌تا 16 مانگی مه‌ی ساڵی 1916 له کۆتاییدا له نێوان بریتانیا و فه‌ڕانسه و ده‌وڵه‌تی عوسمانی و ده‌وڵه‌تی روسیه کوردستانی ژێر ده‌سه‌ڵاتی عوسمانی کرا به‌سێ به‌شی (ئا و ب و س).\nئا باکووری رۆژهه‌ڵاتی تورکیه که‌وته ژێر ده‌سه‌ڵاتی روسیه که پاشان خرایه نێو دوو ده‌سه‌ڵاتی ئازه‌ربایجان و ئه‌رمنستان که هه‌تا رووخانی ده‌وڵه‌تی سوسیالیستیی وه‌کو نیمچه ئۆتۆنۆمییه‌ک خۆبه‌ڕێوه‌به‌ر بوون.\nب باشوری کوردستان ویلایه‌تی موسڵ و که‌رکوک و به‌شێک له ویلایه‌تی شاره‌زور و خانقین که بریتانیا له ئێرانی سه‌ند بۆ که‌وتنه‌ژێرده‌سه‌ڵاتی بریتانیا و به‌مه‌رجێک که ده‌وڵه‌تی ئێراق هاوبه‌شی 2 نه‌ته‌وی کورد و عه‌ره‌ب بێت.\nس رۆژئاوای کوردستان له سوریه که‌وته‌ژێر ده‌سه‌ڵاتی ده‌وڵه‌تی فه‌رانسه، ئه‌م به‌شه ته‌نانه‌ت وای لی هات که نکۆڵی له هاوڵاتیبونیشیان کرا و ته‌نانه‌ت ناسمانه‌که‌شیان لێسه‌ندرایه‌وه.\n5 به‌ڵێننامه‌ی سور، ئه‌م به‌ڵێننامه‌یه له ساڵی 10.8.1920 له نێوان دوو براوه‌ی شه‌ڕی یه‌که‌می جیهانی و ده‌وڵه‌تی عوسمانیدا له پاریس به ئاماده‌بوونی ژێنراڵ شه‌ریف پاشا و هه‌یئه‌تی نوینه‌رانی کورد گه‌ڵاله کرا که ده‌وڵه‌تی عوسمانی دابه‌شکرا. به‌مجۆره خاله‌کانی 62، 63، 64، راسته‌وخۆ پێوه‌ندیی به کورده‌وه هه‌یه، بڕیاربوو له کاتێکی دیاریکراودا جێبه‌جێ بکرێت و ده‌توانین بڵێین یه‌که‌م به‌ڵگه‌ی سیاسیی نێوده‌وڵه‌تیه وه‌کو مافی چاره‌نووس بو گه‌لی کورد دیاریکراوه.\n7 بڕیارنامه‌ی سه‌عداباد، ئه‌م بڕیارنامه‌یه له‌ساڵی 8،7،1937، له نێوان وڵاتانی ئێران، ئێراق، تورکیه، ئه‌فغانستان و نوێنه‌رانی وڵاتانی به‌رژه‌وه‌ندخوازهاته‌ئاراوه. له‌م بڕیارنامه‌یه‌دا که هه‌تا ئێستاش به‌رده‌وامه و پێداگریی له‌سه‌ر ده‌که‌ن، خاله‌کانی هاوبه‌ش له‌سه‌ر ئه‌وه‌ی که به‌ته‌واویی توانایان له به‌رامبه‌ر هه‌ر جووڵانه‌وه‌یه‌کی کورد وه‌کو سه‌رهه‌ڵدان و شۆڕشی کوردان ده‌بێ سه‌رکوت بکرێت و ته‌نانه‌ت دانیشتوانی هه‌ریه‌ک له‌و وڵاتانه که بچێته‌ناو وڵاته‌کانیانه‌وه ده‌بێ راده‌ست بکرێنه‌وه، به وڵاتی نیشته‌جێ به‌تایبه‌ت که شه‌ڕی دووه‌می جیهانی له‌ئارادا بێ له‌به‌رئه‌وه‌ی که کوردان له‌م هه‌له که‌ڵک وه‌رنه‌گرن بۆ سه‌رهه‌ڵدان هه‌روه‌ها چه‌ند خاڵی سه‌ره‌کییش ده‌ستنیشانکرا.\nهه‌ر به پی ئه‌م بریار نامه‌ی ژوماره‌ی 7 که بو هه‌مو تاکی کورد گرینگه له سه‌ری هه‌لوییست بگریت،پرسیاره‌کان لیره‌دا دینه گوری که میژوی چه‌ند هه‌زار ساله‌ی روژهه‌لاتی ناوی زمانی فارسی له که‌یه‌وه بوته زمانی فه‌رمی ئیران ؟؟؟\nله‌م به‌شه دا ده‌توانم به راشکاوانه بلیم له پاش هیرشی عه‌ره‌ب بو سه‌ر خاکی ئیران که زمانی فه‌رمی ئیریانی جا له‌سه‌ر ریچکه‌ی زمانه‌وانی ئه‌ویستای و بیزماری وه په‌هله‌وی بوه که زاراوه‌ی کوردین به‌لام له ماوی 200 سالی داسه‌پانی ئه‌ده‌بیات وه ریزمانی عه‌ره‌ب و کوشتو کوشتاریکی زور و ویرانکردنی ته‌واوی ئاسه‌واره‌کای سه‌ر ده‌م له‌سه‌ر چونیه‌تی نوسی به شیوه‌ی بیزماری ئویستای وه په‌هه‌له‌وی فه‌ر هه‌نگی ریزمانی عه‌ره‌بی به سه‌ر ئیراندا له ژیر ناوی ده‌سه‌لاتی ئیسلامی داسه‌پا و یه‌که‌م ئاسه‌واری نوسین به پیتی عه‌ره‌بیبه فارسی له سه‌رده‌می خواجه نه‌سیره‌دینی توسی بوه که میژوکه‌ی بو 1170 سال له‌مه‌و پیش ده‌گه‌ریته‌وه من به ته‌واوی پسفوران وه میژونوسان ده‌لیم ئه‌گه‌ر ئاساریکی میژوی نوسراوه‌ی فارسی له‌وه کونتر هه‌یه با بیخه‌نه رو بلام میژو ئیدعای ئه‌وه ده‌کات که میژوی روژهه‌لاتی ناوی خوی له 12000 سال ده‌دات واکو له سه‌ره‌وه ئاماژه‌مان پیکرد ئه‌ی کی به‌ر پرسیاره له ئه‌م میژوه هه‌تاکه‌ی ده‌توانن میژو چه‌واشه بکه‌ن و کی ده‌بی خاوه‌نداریه‌تی له‌م میژوه بکات؟\nوشه‌ی ئیران به نیوی ده‌وله‌تی ئیران له چ سالیکه‌وه داسه‌پاوه به سه‌ر ئیران که فارس خوی لی کردوه به خاوه‌ن و نکولی هه‌مو ئیتنه‌کانی ئیران ده‌کات به تایبه‌ت کورد وه میژوی چه‌ند هه‌زار ساله‌ی ، له‌بنه‌ره‌ت دا وشه‌ی ئیران له وشه‌ی کونی ئه‌ویستایه‌وه هاتوه به‌ناوی ئیریانه ئیرانه یان ئیریانه جا وشه‌ی ئیران له سه‌ر ده‌می ده‌سه‌لاتی رزاشای په‌هه‌لی شای ده‌ست نیشان کراوی ئیستعماری بریتانیا بویه هه‌ر میژویه‌ک له سه‌ر ئیران ده‌نوسریت به‌خاتری ده‌سه‌لاتی وابه‌سته شای ئیران وه به‌رژه‌وندیه‌کانیان له ژیر چاوه دیری ده‌سه‌لاتی داسه‌پاوی که‌مینه‌ی فارس زوربه‌ی میژونوسان له‌سه‌ر ریچکه‌ی میژونوسانی گریدراوی ده‌سه‌لاتی ناوه‌ندی میژو ده‌نوسنه‌وه ته‌نانه‌ت ده‌بینین له نوسینه‌کان دا ئه‌گر له هه‌ر به‌شیکی ئیتنیکی بیت ناوی شوینه که دینن له قالبی فارسی دا ده‌گونجینن یان زور به زیره‌کیانه ناوه میژویه‌که ده‌نوسن که که‌م که‌س شارزای ناوی میژوه کونه‌که‌ن و به‌م شیوه خویان ده‌که‌ن به خاوه‌نی ئاسه‌وار که ده‌سه‌لاتی ناوندی خیرا مورکی خوی له‌سه‌ر ده‌ده‌ات وه خوینه‌ر پی وایه که ئه‌م نوسینه به‌س تایبه‌ته به ده‌سه‌لاتی ناوه‌ندی وه فارس ، ته‌نانه‌ت من ده‌بینم که زور که‌س به‌شیوه‌کی زور مترسی دار ده‌یه‌ویت خوی له وشه‌ی ئیرانی بون ببویریت و ده‌لین ئیمه کوردی ئیرانی نین ئه‌مه‌ش خودی ده‌سه‌لاتی ناوندی فارس په‌ره به‌م بوچونه‌ده‌دات مادام ئیوه خوتان به ئیرانی نازانن ده‌کاته بیانو ئه‌وه نیه خویان ئیعتراف ده‌که‌ن ئیمه ئیرانی نین کوردین مادام به‌و پیه ئیوه جودای خواز وه ته‌جزیه ته‌له‌بن به‌م شیوه‌یه ده‌یانه‌ویت که ئیمه‌ی کورد خومان باوه‌رمان به میژوی راسته‌قینه‌ی روژهه‌لاتی ناوی نه‌مینیت بلام هه‌ر له‌سه‌ر ئه‌م ته‌وه‌ره ده‌بی باس له‌وه بکه‌ین له سالی1357 ، واته سالی 1979 کاتی گه‌لانی ئیران ده‌ستیان به شورش کرد دژی ده‌سه‌لاتی شای ده‌ست نیشان کراوی بیگانه وه‌زیری ئه‌و کات شاپوری به‌ختیار پیش راده‌ست کردنی به ده‌سه‌لاتی نوی له به‌رنامه‌یه‌کی راسته‌وخوی تلیویزیونیدا سه‌باره‌ت به دوخی سیاسی ئیران رای گه‌یان ئه‌ی ده‌سه‌لاتی نوی که دینه سه‌ر کار ئاگادار بن که کوردستان جودای خواز وه ده‌یانه‌ویت له ئیران جودابنه‌وه و ئیران ته‌جزیه بکه‌ن ئه‌مه‌هه‌ر له سه‌ره‌تاوه بو به هه‌وینی دژایه‌تی کردن له به‌رامبه‌ر به هه‌ر داخوازیه‌کی ره‌وای کوردکه له‌ئاکام دا ده‌سه‌لاتی سیاسی کورد که‌وته داوی ریچکه‌یه‌ک له‌دوای ده‌سه‌لاتی بازرگان ره‌جای وه باهونه‌ر له سه‌رده‌می ده‌سه‌لاتی به‌نیسه‌در حکومه‌تی ناوه‌ندی کوماری به‌ناو ئیسلامی له‌سه‌ر بریاری حوکمی جیهادشه‌ریان به سه‌رکوردستانداسه‌پاندو هه‌روه‌هاسیاسه‌تی نارون له‌نیوان حیزبه سیاسیه‌کانی کوردستان بوبه‌هوی ئه‌وی که‌دوبه‌ره‌کی تیبکه‌ویت ونه‌یان توانی له‌به‌رامبه‌ر به پیلانی ده‌سه‌لاتی ناوه‌ندی دا هه‌لویستی گونجاویان هه‌بیت\nهه‌ر له سه‌ره‌تای ده‌سه‌لاتی حکومه‌تی ئیسلامی ئیران له‌سه‌ر ریچکه‌ی باوه‌ری ئیسلامی و په‌یره‌وی یاسای بنچی نه‌یی قورعان فه‌رهه‌نگی زمانه‌وانی وه نوسینی ئیران له‌سه‌ر ریچکه‌ی عه‌ره‌بی زیاتر په‌ره‌ی سه‌ند به هوی لاوازی زمان و فه‌رهه‌نگی فارسی ده‌سه‌لاتی ناوه‌ندی له‌سه‌ربیروکه‌ی زمانه‌وانی به پیتی عه‌ره‌بی خوی له فه‌رهه‌نگی عه‌ره‌بی دا ده‌بینیته‌وه و ته‌نانه‌ت داوای ئه‌ندامیه‌تی له کوملگای عه‌ره‌بی ده‌کریت که ئیران ببیته ئه‌ندامی کومکاری عره‌بی ،به‌بی له‌به‌ر چاوگرتنی میژوی چه‌ند هه‌زارساله‌ی روژهه‌لاتی ناوی ، لیره‌دا پرسیار دیته گوری ئایه‌کو ئیمه‌ی کورد له‌روانگه‌ی فه‌رهه‌نگی و بنچینه‌ی زمانه‌وانی ده‌توانین له ناو فه‌رهه‌نگی عه‌ره‌بیدا خومان ببینینه‌وه ، ئایه‌کو ئه‌وه ده‌سه‌لاتی ناوندی ئیرانه ده‌بیته هوکاری ته جزیه‌ی ئیران یان میله‌تی کورد که خاوه‌نداریه‌تی له میژوی هه‌زارانساله‌ی روژهه‌لاتی ناوی ده‌کات ، له ماوه‌ی 34 سال ده‌سه‌لاتی ئیسلامی ئیران له‌سه‌ر بنچینه‌ی ریبه‌رایه‌تی ئایه‌تولا و له‌رابردو له‌سه‌ر بنچینه‌نه‌ی ده‌سلاتی شا گه‌نده‌لی وه دزی به‌ریوه به‌رایه‌تی ده‌سه‌لاتی ناوندی بوته هوکاری ئه‌وی که ته‌نانه‌ت نه‌توانن پاره‌که له ناوخوی ئیران دا رابگرن به‌لکو بونه‌ته گه‌نچینه‌یه‌ک که ولاتانی عه‌ره‌بی پی ئاوه‌دان بکه‌نه‌وه واکو دوبه‌ی ئه‌بوزه‌بی عومان کویت و میله‌تی ئیرانو ئیران له قه‌یرانی ئابوری وه فه‌قیری دا بمینیته‌وه ته‌نانه‌ت ده‌توانم بلیم که به‌شی هه‌ره‌زوری ئوپوزیسیونی ئیران واکو ده‌ستوپیوه‌نده‌کانی رابردوی شا راحه‌ت ته‌له‌به‌کانیش له ژیر ناوی ئه‌وی که له سنوره‌کانی ئیران نزیک بنه‌وه سه‌رمایه گوزاری له ولاتانی عه‌ره‌بیده‌که‌ن و بونه‌ته هوکاری گه‌شه‌سه‌ندنی ولاتانی ناوچه‌ئی له بواری ئابوری و ته‌نانه‌ت حازر نین له ناو ئیراندا سه‌مایه گوزاری بکه‌ن له ژیر ناوی نائه‌منی بونی ئیران به‌لام له هه‌مانکات دا ته‌نانه‌ت ئوپوزسیونی ئیرانی له به‌رامبه‌ر به چاره‌نوسی روژهه‌لاتی ناوی و فه‌رهه‌نگی له میژینه‌ی ئه‌م ناوچه‌یه له به‌رامبه‌ر به کورد خویان له گه‌ل سیاسه‌تی ناوندی ئیران دا ده‌بینه‌وه وه بانگه‌شه‌ی ئه‌وه ده‌که‌ن که کورد ته‌جزیه ته‌له‌به.\nتاریخ ئیران باستان میر حسین پیرنیا\nده‌سه‌لاتی قاجار نوسینی علی اسغر نسیم\nحقوق بگیرانی بیگانه اقای اسماعیل رابین\nاستعمار نو جواد منسور\nجغرافیای اسیا و افریقا ته‌رجومه میرحیدری\nهه‌ر و ها توری ئه‌نترنیت\nPrevious به عسیزم و کورد – تویژینه وه یه کی میژوویی سیاسییه 1947-1975\nNext ژيانى قازى محمد


ئەو کەسەى دەیەوێ قوربانى بکات دروستە توک و نینۆکى لابەرێت؟: ماڵپەڕی وەڵامەکان\nحەج و عومرەقوربانى كردنئەو کەسەى دەیەوێ قوربانى بکات دروستە توک و نینۆکى لابەرێت؟\nئەو کەسەى دەیەوێ قوربانى بکات دروستە توک و نینۆکى لابەرێت؟\nئه‌گه‌ر كه‌سێك ویستی وابوو قوربانی بكات ئه‌وا حه‌رامه له تووكی هه‌موو لاشه‌ی و نینۆكه‌كانی لابه‌رێت یان لـێی بقرتێنێت و كه‌می كاته‌وه ، له سه‌ره‌تای مانگی حاجییانه‌وه (ذو الحجة) تا قوربانیەکەى سەردەبڕێ .\nعَنْ أُمِّ سَلَمَةَ (رضي الله عنها) أَنَّ النَّبِيَّ (ﷺ) قَالَ : ((إذَا دَخَلَتْ الْعَشْرُ وَأَرَادَ أَحَدُكُمْ أَنْ يُضَحِّيَ فَلا يَمَسُّ مِنْ شَعْرِهِ وَبَشَرِهِ شَيْئًا))(1).\nواته: ئه‌گه‌ر ده ڕۆژی یه‌كه‌می مانگی هات ، وه یه‌كێك له ئێوه ویستی هه‌بوو قوربانی بكات ، ئه‌وا با هیچ له تووك و پێستی نه‌كاته‌وه.\nوفي رواية : ((فَلاَ يَأْخُذَنَّ شَعْرَاً وَلاَ يَقْلِمَنَّ ظُفُرَاً)) .\nواته: با نه له‌تووكی لا به‌رێت و نه نینۆكی بقرتێنێت.\nوفي رواية أخرى : ((فَلْيُمْسِكْ عَنْ شَعْرِهِ وَأَظْفَارِهِ)) .\nواته: با تووك و نینۆكی بگرێته‌وه.\nوقد استدل بعض الفقهاء بـهذا الحديث على أنَّ (مَنْ دَخَلَتْ عَلَيْهِ عَشْرُ ذِي الْحِجَّة وَأَرَادَ أَنْ يُضَحِّيَ إِنَّهُ يَحْرُم عَلَيْهِ أَخْذُ شَيْءٍ مِنْ شَعْرهِ وَأَظْفَارهِ حَتَّى يُضَحِّيَ فِي وَقْتِ الْأُضْحِيَّةِ)(2).\nواته : هه‌ندێك له زانایان ئه‌م فه‌رمووده‌یه ده‌كه‌نه به‌ڵگه له‌سه‌ر ئه‌وه‌ی هه‌ركه‌سێك ویستی هه‌بوو قوربانی بكات ئه‌وا حه‌رامه له‌سه‌ری هیچ له تووك و نینۆكی لا به‌رێت هه‌تا قوربانی ده‌كات له كاتی سه‌ربڕینی قوربانیدا دوای ئه‌نجام دانی نوێژی جه‌ژن.\nوه ئیمامی (النووي) ده‌فه‌رموێت :\n(قَالَ أَصْحَابُنَا : وَالْمُرَادُ بِالنَّهْيِ عَنْ أَخْذِ الظُّفْر وَالشَّعْر النَّهْيُ عَنْ إِزَالَة الظُّفْر بِقَلَمٍ أَوْ كَسْرٍ أَوْ غَيْرهِ ، وَالْمَنْعُ مِنْ إِزَالَة الشَّعْر بِحَلْقٍ أَوْ تَقْصِيرٍ أَوْ نَتْفٍ أَوْ إِحْرَاقٍ أَوْ أَخْذه بِنَوْرَةٍ أَوْ غَيْر ذَلِكَ ، وَسَوَاءٌ شَعْرُ الْإِبْطِ وَالشَّارِبِ وَالْعَانَةِ وَالرَّأْسِ ، وَغَيْر ذَلِكَ مِنْ شُعُورِ بَدَنِهِ)(3).\nواته: به هیچ شێوازێك نابێت نینۆك و تووكی لاشه‌ی لابه‌رێت ، وه تووكی بن باڵ و سمێڵ و پێشه‌وه‌ی (به‌ری) و سه‌ری و هه‌موو لاشه‌ی وه‌ك یه‌ك نابێت لاببرێت و كه‌م بكرێته‌وه.\n(1) صحيح مسلم رقم : (1977).\n(2) شرح صحيح مسلم : (13 /116).\n(3) شرح صحيح مسلم : (13 /116).\nچۆنێتى دابەشكردنی گۆشتی قوربانی ، وە ئایا دەتوانین خۆمانیش لێى بخۆین؟ ئایا پیاو دەتوانێت مەڕێك یان بزنێك بكات بە قوربانى بۆ خاو خێزانى؟ ئایا قوربانی (واجب)ه له‌سه‌ر موسافر و ئافره‌تیش؟ مەرجەکانی قوربانی کردن چین؟ فەرموودە (ضعيف) و لاوازەكانی بابەتی (قۆچ) و (قوربانی كردن) کامانەن؟\nسەردان: ١,٦٨٣ بەش: قوربانى كردن\nپرسیاری دواترئایا قوربانی (واجب)ه له‌سه‌ر موسافر و ئافره‌تیش؟پرسیاری پێشترچ حه‌یوانێك چاكه بكرێته قوربانی ، وە ئایا حەیوانى خەسێنراو دروستە بۆ قوربانى ؟


حكومه‌تی عێراق تایبه‌ت به پرسی هه‌نارده‌ی نه‌وت و یاسای بودجه له‌گه‌ڵ هه‌رێم \nنوسینگه‌ی عه‌بادی: ئه‌نجوومه‌نی كۆمیسیاران دژ به به‌رژه‌وه‌ندی گشتی وڵات كاری كردوه\nوته‌بێژی نوسینگه‌ی حه‌یده‌ر عه‌بادی رایگه‌یاند، دیاریكردنی كۆمیسیۆن له‌سه‌ر بنه‌مای حیزبی هۆكار بووه بۆ ئه‌نجامدانی ساخته‌كاری و ئه‌نجوومه‌نی كۆمیسیاران دژ به به‌رژه‌وه‌ندی گشتی وڵات كاری كردوه.\nله راگه‌یێندراوێكدا له‌دوای بڕیاره‌كه‌ی دادگای فیدراڵی عێراق له‌باره‌ی دروستی هه‌مواركردنه‌وه‌ی سێیه‌می یاسای هه‌ڵبژاردنه‌كان له‌لایه‌ن په‌رله‌مانه‌وه، سه‌عد حه‌دیسی وته‌بێژی نوسینگه‌ی سه‌رۆك وه‌زیرانی عێراق رایگه‌یاند، به‌مه‌به‌ستی پاراستنی بێلایه‌نی و پره‌نسیپی جیاكردنه‌وه‌ی ده‌سه‌ڵاته‌كان، حكومه‌تی عێراق پاپه‌ندبووه به ده‌ستوه‌رنه‌دان له كاروباری كۆمیسیۆنی باڵای سه‌ربه‌خۆیی هه‌ڵبژاردنه‌كان.\nسه‌عد حه‌دیسی راشیگه‌یاند، ئه‌و پێشێلكارییانه‌ی كه كران له هه‌ڵبژاردنه‌كاندا به‌رئه‌نجامی سیسته‌می پشك پشكێنه‌ی ئه‌نجومه‌نی كۆمیساران بووه دواتر سه‌لمێنرا كه ئه‌نجوومه‌نه‌كه دژ به به‌رژه‌وه‌ندی گشتی وڵات بووه.\nرۆژی 21ی ئه‌م مانگه دادگای باڵای فیدراڵی بڕیاری له‌باره‌ی یاسا نوێیه‌كه‌ی په‌رله‌مان دا و رایگه‌یاند، بڕیاره‌كه‌ی په‌رله‌مان بۆ ژماردنی ده‌نگه‌كان به ده‌ست یاساییه به‌ڵام بڕیاری تایبه‌ت به هه‌ڵوه‌شاندنه‌وه‌ی ده‌نگدانی تایبه‌ت له هه‌رێمی كوردستان و ده‌نگدانی ده‌ره‌وه و ئاواره‌كان نایاساییه، بۆیه دادگای باڵای فیدراڵی ره‌تیكرده‌وه..\n909 جار خوێندراوەتەوە


ئه‌وی ساڕێژ بوو برینی به ده‌وا و مه‌رهه‌می تۆ\nئێسته بڕوانه چلۆن زامی هه‌موو هاته‌وه سۆ\nوه‌ره سه‌یری بکه بۆ خۆت که چ وێرانه‌یه باغ!\nهێند سته‌مدیده‌یه بولبول که ده‌می نایه‌ته گۆ.\nبه په‌ڕوباڵی وه‌ریو، لووتکه مه‌گه‌ر بێته خه‌وی\nئه‌و هه‌ڵۆی سێبه‌ری باڵی ده‌کشا سه‌ر که‌ژ و کۆ\nبه شه‌پۆل دێته که‌ناران به‌له‌می چۆڵ و شکاو\nگوێت نه‌دا گریه، گه‌لێ پێم وتی تۆفانه مه‌چۆ!\nمه‌ل که وا ڕۆیی له باغ، لاله که دێ سینه به داغ\nئه‌وه نه‌فرین و نزا و دادی شه‌هیدانه له تۆ!\nبه‌زمی شاهانه نییه، باده و په‌یمانه نییه\nئه‌وه خوێناوی دڵه، نانی هه‌تیوانه، مه‌خۆ!\nحه‌یف و بریا به‌سه! کۆشکێ که له لم سازی بکه‌ی\nتێک ده‌ڕووخێ، که هه‌بێ یا که نه‌بێ عیلله‌ت و هۆ\nده‌می تۆ شیرنه جوانێ! به بڕۆ تاڵی مه‌که\nکه به قه‌ند بگری وڵات، هه‌ق نییه تاڵان‌وبڕۆ!\nبگه‌ڕێوه|3169 جار خوێندراوه‌ته‌وه|3 بۆچوون| بینێره| چاپ\nئارۆ | 17 May 2009 - 23:23\nسلاو مامۆستای هێژا\nمامۆستا گیان ته‌نیا ئه‌توانم بلێم که زمستانی فارسیه نزاکه‌ی تۆ\nوه نه وشه | 15 May 2009 - 05:56\nزۆر جوانه شیعره کانتان هه رچه‌ند ئه‌من یه‌که‌م جاره سه‌عاده‌تی وه‌م هه‌بووه بیانخوێنمه‌وه. هه ر بژی شاعیری به‌ڕێز.\nsebari darabi | 7 May 2009 - 20:59\nسه‌لام کاک ناسری به‌ڕێز و خۆشه‌ویست! ده‌کرێ بزانم ئه‌وه ئی خۆت بوو یان نا؟ داوایه‌کیشم لیت هه‌یه، تۆ په‌خشانێکت هه‌بوو به ناوی ئارێز ئارێز، ئه‌گه‌ر ده‌کرێ به ده‌نگ بیخه‌یه سه‌ر سایته‌که، چونکه ئارێز ئارێزی تۆ پڕ بوو له ئومێد و هه‌ستی شۆڕشگێڕانه، که له بیرمه یه‌که‌م جار وا بزانم له ڕۆژی کۆمه‌ڵه له زڕگوێز له ئوردووگای شوان خوێندته‌وه.\nهه‌ر سه‌رکه‌وتوو بی.\nخوێنه‌ری به‌ڕێز! ”نزا“ شیعری منه. چه‌ند جاری دیکه‌ش، خوێنه‌ران له با‌به‌ت شیعر و نووسراوی دیکه که له‌م ماڵپه‌ڕه بڵاو کراونه‌ته‌وه، پرسیاریان لیکردووم که ئایا هی منن. بۆ ئاگاداریی ئێوه و هه‌موو خوێنه‌رانی به‌ڕێزی دیکه‌ی ئه‌م ماڵپه‌ڕه، هه‌رچی لێره بڵاو ده‌کرێته‌وه، هی منه، مه‌گه‌ر ناوی که‌سێکی دیکه‌ی لێ نووسرابێ. بۆ ئه‌وه‌ی خۆ بپارێزم له چه‌ندپاته بوونه‌وه‌ی ناوه‌که، ناوی خۆم له بن به‌رهه‌مه‌کان نانووسم. ئه‌گه‌ر به‌رهه‌مێک هی که‌سی دیکه بێ، ناوی ده‌نووسرێ.\nئه‌و به‌رهه‌مه‌ی به ناوی ”ئارێز ئارێز¬“ ناسرا، له ڕاستیدا ناوه‌که‌ی ”په‌یامی پێشمه‌رگه‌ی کۆمه‌ڵه“یه و یه‌که‌مجار، ناوه‌ڕاستی نه‌وه‌ده‌کان، له بیرم نییه چ ساڵێک، له زڕگوێز، له مه‌راسمی ڕۆژی پێشمه‌رگه‌ی کۆمه‌ڵه‌دا خوێندرایه‌وه. ئه‌م به‌ینانه دیتم له یووتیووب به ده‌نگ بڵاو کراوه‌ته‌وه.\nله‌م لینکه ده‌توانی گوێی بده‌یه‌ی.\nهیوادارم به زوویی بتوانم لێره بڵاوی بکه‌مه‌وه.


نەجات نووری ڕۆمانی "ماڵی خواجە ... شارێك لە سووتوو" بڵاودەکاتەوە\nلە نوێترین بەرهەمی بڵاوکراوەیدا نووسەر و ڕۆماننووس نەجات نووری ڕۆمانی "ماڵی خواجە ... شارێك لە سووتوو" بڵاودەکاتەوە. ڕۆمانەکە لەسەر ئەرکی نووسەر چاپکراوە و لە دوتوێی 647 لاپەڕەدا لە چاپخانەی سارا لە شاری سلێمانی بەچاپ گەیەنراوە.\nنووسەر سەبارەت بە ناوەڕۆکی ڕۆمانەکە گوتی: ئەم دەقە ئاوڕدانەوەیەكە لە (مرۆڤ و شار) كە پێكەوە دەبنە خۆڵەمێشی ناو ڕۆژگارێكی كوشندە لەگەڵ هەموو یادەوەریەكانیاندا، گەڕانەوەیە بۆ لای ڕۆحی ئەو مرۆڤانەی كە لەناو لێشاوەكانی مەرگ و داگیركاری و شكست و خوێن و خیانەتدا ئەوان دەبنە روناكی بۆ روناك كردنەوەی ژیانی بەشمەینەتەكان و لێیان دانابڕێن و لەگەڵ زۆر روداو كەسانی تردا بە ڕۆحی خۆیان بەرەنگاری دەكەن‌و دەیانەوێت دڕ بەو هەموو بۆچوونە خراپ و شەڕانیانە بدەن كە هۆكارن بۆ دەیان ساڵی پاشاگەردانی، دەیانەوێت مرۆڤەكانی ئێمەش لە نەهاتیەوە بگەیەننە كەنارەكانی ئارامی‌و فێربوون.\nلە بەشێکی دیکەی قسەکانیدا نووسەر ئەوەشی خستەڕوو شار و خەڵك دەبنە كتێبێك بەناوی (ماڵی خواجە) بۆ خوێندنەوەو ئاوڕدانەوەی ئەو ساڵە شووم و ونبووانەی كە زۆركەس لە ئێمە نازانن چی لە مێژوی شارەكەیان و خەڵكەكەیدا گوزەراوە، گێڕانەوەیەكە لەناو دەیان وێنە و وشەدا بۆ لای (خواجە ئەفەندی) و هاوڕێكانی لە ساڵانی1850 و 1900 كاندا، هەڵدانەوەی برینی خەڵكە لە نێوان ئەو ساڵانەدا كە تەمەنیان دەكاتە رۆژگارێكی ترسناك‌و بێ خاوەن‌و فەرامۆشی.\nنەجان نووری پێش ئەم کتێبە خاوەنی 12 کتێبی دیکەیە لە نووسین و چیرۆک و ڕۆمان.\nدواترین دەستکاریکردن لەسەر پێنج شەممە, 13 شوبات 2020 09:10


ڕیاز تێکشکاندنی فڕۆکەیەکی بێفڕۆکەوانی حوسییەکان ڕادەگەیەنێت\nژەنەراڵ تورکی ئەلمالیکی\nشانشینی عەرەبستانی سعودیە ڕێگەگرتن لە فڕۆکەیەکی بێفڕۆکەوان ڕادەگەیەنێت وەک دەڵێت لە هەوڵی بە ئامانج گرتنی ناوجەیەکی باشوری وڵاتەکەدا بووە.\nڕیاز، سەرهەڵداوانی یەمەن بەو هەوڵە گوناهبار دەکات لە کاتێکدا ئەمەریکا دەستیکردووە بە هەوڵەکان بۆ لادانی حوسییەکانی یەمەن لە لیستی تێرۆریستان.\nژەنەراڵ تورکی ئەلمالیکی، وتەبێژی هاوپەیمانێتی بە سەرکردایەتی عەرەبستانی سعودیە لە ڕاگەیەندراوێکدا دەڵێت "ئەمڕۆ یەکشەممە هاوپەیمانێتی توانیویەتی ڕێگە بگرێت لە فڕۆکەیەکی بێفڕۆکەوانی بە بۆمب چێنراو و تێکیشکاندووە، ئەم کردەیە میلیشیا تێرۆریستەکانی حوسییەکان کردویانە، بە ڕێگەیەکی بەرنامەبۆڕێژکراو بۆ بە ئامانج گرتنی خەڵکی سیڤیل لە باشوری عەرەبستانی سعودیە."\nتا ئامادەکردنی ئەم هەواڵە، حوسییەکان کە ئێران پشتیوانییان دەکات، هیچ تێبینییەکیان نەداوە لەسەر ئەوەی کارێکی لەو شێوەیەیان کردبێت.\nژەنەراڵ مالیکی لە ڕاگەیەندراوەکەیدا، هیچ ئاماژەیەکی نەکردووە بەوەی ئایا فڕۆکە بێفڕۆکەوانەکە لە ئاسمانی یەمەندا یان لە سنوری ئاسمانی عەرەبستانی سعودیەدا تێکشکێندراوە.\nئەم ڕاگەیەندراوەی هاوپەیمانێتی بە سەرکردایەتی عەرەبستانی سعودیە، هاوکاتی دەستپێکردنی پرۆسەی لادانی حوسییەکانە لە لیستی تێرۆریستاندا لەلایەن ئەمەریکاوە.\nڕێکخراوە کۆمەککارەکان دەڵێن، دانای حوسییەکان لە لیستی تێرۆریستاندا تەگەرەیەکی ترە لەبەردەم گەیاندنی یارمەتی و کۆمەکە مرۆییەکان بۆ یەمەنییەکان.\nشەڕی ناوخۆی یەمەن، وەک لە ڕاپۆرتی نەتەوە یەکگرتووەکاندا ئاماژەی پێکراوە بۆتە مایەی کوژرانی دەیان هەزار کەس و ئاوارەبوونی بە ملیۆنان کەس و هەروەهاش بۆتە هۆکاری خراپترین کارەساتی مرۆیی لە جیهاندا.\nبەڕێوبەرایەتییەکەی سەرۆک بایدن، ڕۆژی پێنجشەممەی ڕابردوو ڕایگەیاند، چییدی پشتیوانی لەو هێرشانە ناکات کە لە ساڵی 2015وە بە سەرکردایەتی عەرەبستانی سعودیە دەکرێن و داواش دەکات کۆتایی بە قەیرانی هەژارترین وڵاتی جیهانی عەرەبی بهێنرێت. سەرهەڵداوانی حوسییەکان لە یەمەن، پێشوازییان لەم ڕاگەیاندنەی ئەمەریکا کردووە. حوسییەکان دەستیان گرتووە بەسەر شاری سەنعای پایتەخت و بەشێکی زۆری ناوچەکانی باکوری یەمەندا.\nشانشینی عەرەبستانی سعودیە، لەژێر هێرشی بەردەوامی حوسییەکاندایە کە ئێران پشتیوانییان لێدەکات، بەڵام زۆر بە دەگمەن موشەک و فڕۆکە بێفڕۆکەکانی حوسییەکان بگەنە ڕیاز پایتەختی عەرەبستانی سعودیە کە نزیکەی 700 کیلۆمەتر لە سنوری یەمەنەوە دوورە.\nلە مانگی یەکی ڕابردوودا، هێزە سەربازییەکانی عەرەبستانی سعودیە توانییان لە ئاسمانی ڕیازدا "ئامانجێکی ئاسمانی دژ" تێکبشکێنن، بەڵام بەبێ ئاشکراکردنی ئەو لایەنەی لە پشت ناردنیەوە بووە.


"قوەی قەزاییە" داوای لە کرێکارانی حەوت تەپە کرد، کۆتایی بە مانگرتنەکەیان بێنن!\n"قوەی قەزاییە" داوای لە کرێکارانی حەوت تەپە کرد، کۆتایی بە مانگرتنەکەیان بێنن!\nئاسۆی ڕۆژهەڵات/ پاش تێپەڕاندنی ٤٤ ڕۆژ لە خولی نوێی مانگرتنی کرێکارانی "حەوت تەپە"، "غوڵام حوسێنی ئیسماعیلی" وتە بێژی قوەی قەزاییە، لە کۆنفرانسێکی ڕۆژنامەوانیدا وتی؛ "داوا لە کرێکارانی حەوت تەپە دەکەین، بگەڕێنەوە بۆ سەر کارەکانیان."\nئەو داواکاریەی وتەبێژی قوەی قەزایە لە کاتێکدا هاتۆتە ئاراوە کە سندیکای کرێکارانی حەوت تەپە پاڵپشتی خۆی لە مانگرتنەکە ڕاگەیاندووە .\nکرێکارانی شیرکەتی نەیشەکەری هەفت تەپە لە ماوەی ٦ ساڵی ڕابردوو زیاتر لە ١٠٠ جار مانگرتینان ئەنجام داوە. زۆربەی داواکارییەکانیان سێنفی و بۆ مافی کرێکاران بووە. "زیاد کردنی حەقدەستی کرێکاران بە پێی بەرزبوونەوەی هەڵاوسان لە ئێران، گەڕانەوەی کرێکارە دەرکراوەکان، ئازادی هاوکارە دەستگیر کراوەکانیان و گەڕانەوەی ئەو شیرکەتە بۆ بەشی دەوڵەتی، ناکارامەیی بەڕێوەبەرایەتی و گۆڕینی بەڕێوەبەری" لە زومرەی داواکارییە سەرەکییەکانی کرێکارانی ناڕازی ئەو کارخانەیەیە.\nلە ماوەی ئەم شەش ساڵەی دواییدا چەندین جار خۆپیشاندان و مانگرتنەکانی کرێکارانی نەیشەکەری حەوت تەپە، بە سەرکوت و دەستگیری و ئەشکەنجە لە لایەن دام و دەزگا سەرکوتگەرەکانی دەسەڵات و دەرکردنی کرێکاران لە سەر کارەکانیان کۆتایی پێهاتووە.\nشیرکەتی نەیشەکەری حەوت تەپە گەورەترین کارخانەی بەرهەم هێنەری شەکرە لە ڕۆژهەڵاتی ناوەڕاست کە پاش هەڵشکیانی ئەو ناوەندە بە نرخی ٢٨٦ میلیارد تمەن درایە کەرتی تایبەتی کە تەنیا ٦ میلیارد تمەنی دراوە.\nداخرانی ئەو ناوەندە کاریگەری گەورەی لە سەر ڕێژە و نرخی "شەکر" وەک یەکێک لە شمەکە پێویستەکانی ڕۆژانەی خەڵکی ئێران هەیە. دەزگای قەزایی کۆماری ئیسلامی بە هەستیار بوونی ئەو ئیعتراز و مانگرتنە و ئەگەری تەشەنە سەندی ئەو ئیعترازانە بۆ باقی چین و توێژەکانی خەڵکی ئێران بە تایبەتی لە دۆخی خراپی ئابووری و ژیانی خەڵک ئەو داواکارییەی هێناوەتە گۆڕێ.